ועדת הכלכלה, כנסת 20, פרוטוקול מספר 360, 2016-11-24 14:00

איתן כבל: שלום לכולם.

איתן כבל: אני מודה לכם, מודה למנהלת הוועדה, לרשם, לדובר, לחברה וחברי הכנסת שהגיעו, אורחים נכבדים.

איתן כבל: אני מצטער שאני קצת צרוד ולא בדיוק במיטבי.

איתן כבל: הדיון היום הוא על המשבר בחברת אל על.

איתן כבל: ביקשתי לכנס את הדיון הזה, קיוויתי או קיווינו – גם חברי הוועדה שדיברו אתי – שלא נידרש לכנס את הדיון כאן.

איתן כבל: חשבנו לתומנו שהנושא הזה צריך להיפתר וצריך להסתיים בטרם יגיע לכנסת ישראל.

איתן כבל: שואלים אותנו מדוע כנסת ישראל מתערבת.

איתן כבל: כנסת ישראל, תפקידה הוא להתערב בכל עניין שאנחנו סבורים שהציבור נפגע.

איתן כבל: זה תפקידנו.

איתן כבל: בוודאי ובוודאי כאשר חברת אל על, גם אם היא חברה פרטית, אחד הגופים המפוקחים על ידי ועדת הכלכלה דרך הפיקוח שלנו על משרד התחבורה, מה גם שחברת אל על, כמו חברות תעופה אחרות, מונחת לפתחנו כאן השכם והערב.

איתן כבל: החברות האלה לא יכולות לבוא ורק לקבל מאתנו את הדבש כשצריך, וזה בסדר גמור, אנחנו בעד לחזק את החברה כמה שיותר מצד אחד, אבל מצד שני גם כשיש לנו מה לומר וצריכים לקבל תשובות לשאלות לא פשוטות, נעשה זאת.

איתן כבל: אני לא רוצה לעשוק כאן במורשת, לא במורשת קרב ולא לספר מה היה, אבל אין ספק שבשנים האחרונות אל על הצליחה לעמוד על רגליה ולהיות חברה – לפחות מנקודת המבט של האזרח, המשתמש בנקודת הקצה – מפוארת שאנחנו גאים להיות חלק ולטוס בה על כל המשתמע מכך, מהעובד הזוטר ביותר ועד הטייס.

איתן כבל: בוודאי חלק לא קטן מזה נזקף לניהול של החברה ולבעלים.

איתן כבל: זאת אחרי תקופה של שנים ארוכות שהיה רגע שבו כבר היה ספק רב אם החברה הזו בכלל תתקיים.

איתן כבל: נמצא כאן צבי לביא ולאה ורון, מנהלת הוועדה, והם עוד הספיקו להיות בכנסת בתוך כל המאבקים הגדולים.

איתן כבל: הם היו כאן בתקופה שהיה מפרק זמני.

איתן כבל: לכאן אנחנו כאן.

איתן כבל: אני לא מתכוון להביע עמדה אלא אני רוצה לשמוע כאן בקצרה ובצורה מאוד מתומצתת האם אנחנו חברי ועדת הכלכלה – ואני מתכוון בסוף הדברים לעשות את כל המאמצים להיכנס לעובי הקורה כמו שאני נוהג לעשות במשברים, והיו כאן משברים לא קטנים וברוך השם נכנסנו פנימה ואנחנו באים ממקום הכי אובייקטיבי.

איתן כבל: אנחנו לא נציגי עובדים שאנחנו כאילו אמורים להטיל את כל יהבנו למען העובדים ואנחנו גם לא שליחים של ההנהלה.

איתן כבל: לכן אני סבור שאנחנו נדרש לעשות את המעשה אבל כל דבר בעתו.

איתן כבל: אני מבין שמנכ"ל החברה דוד תכף מגיע.

איתן כבל: אני אתן קודם כל את רשות הדיבור לחברי הכנסת שיאמרו כמה דברים ובינתיים אני מקווה שדוד מימון יגיע.

איילת נחמיאס ורבין: הנה הוא.

איתן כבל: נכון.

איתן כבל: ברוכים הבאים.

איתן כבל: אני מציע שדוד יתחיל בקצרה, צוק לא ישיב לו אלא יאמר איך הוא רואה את התמונה מנקודת המבט שלו, אנחנו נעשה כאן ויש של חברי הכנסת ונפתח את הדיון כמו שאנחנו תמיד נוהגים לעשות.

איתן כבל: דוד, ברשותך, יש לי בקשה והיא להיות ממוקד כי בקלות, בעיקר במאבקים מן הסוג הזה, יש נטייה להתחיל לחזור על הדברים.

איתן כבל: בבקשה, דוד מימון, מנכ"ל החברה.

<דוד מימון: קודם כל, תודה על הזימון ועל עצם קיום הדיון.

<דוד מימון: אנחנו נמצאים בתקופה מאוד מאוד קשה בחברת אל על.

<דוד מימון: אנחנו חווים שיבושים קשים מאוד בשבועות האחרונים ולמעשה סיטואציה בה עובדים מחליטים מה יהיה גובה שכרם בדרך לא מוסרית ולא ערכית.

<דוד מימון: אנחנו לא יכולנו להמשיך ולאשר דברים לא מוסריים שמכפילים את השכר לחלק מהטייסים ואני מדבר כרגע רק על אוכלוסיית הטייסים.

<דוד מימון: אני מדגיש, רק על אוכלוסיית הטייסים.

<דוד מימון: נמצאים כאן עובדים נוספים ולגבי העובדים הנוספים מהמגזרים השונים אנחנו קיימנו ישיבה מרתונית אצל יושב ראש ההסתדרות ובה הגענו להסכמות מלאות עם כל המגזרים השונים.

<דוד מימון: נשארנו עם משבר הטייסים.

<דוד מימון: ברשותך חבר הכנסת כבל, הייתי רוצה שעומר, היועץ המשפטי שלנו, יתמצת מה הם הנושאים עליהם אנחנו מלינים ואחר כך אני אגיד מה הסטטוס של המשא ומתם.

איתן כבל: בבקשה.

איתן כבל: כל אחד שמדבר בתורו, שם ותפקיד לפרוטוקול.

<עומר שלו: היועץ המשפטי של החברה.

<עומר שלו: צהרים טובים.

<עומר שלו: ניקח את דבריך כבוד היושב ראש ונעשה את זה באמת בתמצית אבל צריך לתת איזשהו רקע.

איתן כבל: ברשותך, הכוונה היא להניח את הנקודות.

איתן כבל: זה לא שעכשיו באים עם ראשי פרקים.

איתן כבל: אחר כך נפתח את הדיון כדי שיהיה לנו על מה לשבת ולדבר.

<עומר שלו: קודם כל, אנחנו נמצאים כאן ואנחנו רוצים לנצל את הבמה הזאת כדי להתנצל בפני הלקוחות שלנו שחווים בתקופה האחרונה עיכובים, שיבושים, שינויים בטיסות שלהם ואפילו ביטולי טיסות.

<עומר שלו: הדבר קיבל משנה תוקף בימים האחרונים.

<עומר שלו: החברה כולה עושה הכול כדי לסייע להם, למצוא להם פתרונות.

<עומר שלו: העובדים של החברה בכל המגזרים נרתמים בעיקר בתקופה הזאת כל הזמן למצוא פתרונות ללקוחות שלנו, להחזיר את האמון בנו ולאפשר להם להגיע ליעדם בשלום וזאת ההזדמנות גם מעל הבמה הזאת להגיד תודה לכל העובדים של אל על בכל המגזרים השונים.

<עומר שלו: בחודשים האחרונים נאלצנו גם לחכור מטוסים, אנחנו תכף נתייחס לזה, במה שנקרא חכירה רטובה מחברות תעופה זרות וחשוב לי להדגיש כאן שהסיבה היחידה שהמטוסים האלה נמצאים בחברת אל על ומבצעים חלק מהמשימות היא כדי למנוע פגיעה עוד יותר משמעותית בלקוחות שלנו.

<עומר שלו: הנושא שנבחר לדיון הזה כאן בכנסת הוא משבר בחברת אל על אבל למעשה הדבר שאותו צריך להדגיש כאן הוא השיבושים שחברת אל על חווה בשנה האחרונה, שיבושים שלדעתנו נגרמים על ידי טייסים בחברה בהנחיית נציגות הטייסים.

<עומר שלו: רקע חשוב.

<עומר שלו: לפני קצת יותר משנה, ביוני 2015, לאחר משא ומתן של למעלה משלוש שנים, בהן לא היה הסכם או ההסכם הקודם הוארך, נחתם הסכם עבודה קיבוצי כולל בחברת אל על.

<עומר שלו: להדגיש, הסכם עבודה בין הנציגות, כלל נציגות העובדים, הסתדרות העובדים וכמובן החברה.

<עומר שלו: הטייסים הם חלק מהנציגות הזו ולכן ההסכם הזה כולל גם אותם.

<עומר שלו: ההסכם כלל תוספות שכר לכלל העובדים, מענקים, חלקם תלויי רווח שגם באו לידי ביטוי בשנה לאחר מכן, אבל כלל עוד משהו – התחייבות לשקט תעשייתי בחברה, שזה הבסיס לאפשרות של החברה להמשיך לעבוד בצורה מתוקנת.

<עומר שלו: לצערנו הסעיף הזה של שקט תעשייתי הופר פעם אחר פעם בשנה האחרונה והוא הופר על ידי הטייסים בחברה בכל מיני דרכים.

<עומר שלו: אנחנו נצביע כאן על העיקריות שבהן.

<עומר שלו: האחת, הדרישה של הטייסים בחברה לטוס לכיוון אחד כלומר, לטוס כטייס פעיל לכיוון אחד.

דוד ביטן: מה מקובל בחברות אחרות?

<עומר שלו: זה לא מקובל בחברות אחרות.

דוד ביטן: מה לא מקובל?

<עומר שלו: שטסים לכיוון אחד.

דוד ביטן: טסים לשני הכיוונים.

<עומר שלו: טסים הלוך ושוב.

<פנחס גינזבורג: גם באל על עד לנובמבר שנה שעברה, זה מה שהיה.

<עומר שלו: אני מדגיש שהשיבושים האלה החלו באוקטובר 2015, בסוף אוקטובר, קצת אחרי שנחתם החוזה והיה עוד איזשהו משא ומתן על מספר נקודות.

<עומר שלו: מאז החלו השיבושים.

יעקב אשר: אי אפשר לשבש סתם.

<עומר שלו: נכון, אי אפשר לשבש סתם.

יעקב אשר: צריך להיות איזשהו גיבוי.

יעקב אשר: פלטפורמה.

<עומר שלו: אין פלטפורמה חוקית לנקודה הזאת.

יעקב אשר: שנה שלמה שיבושים.

דוד ביטן: אני רוצה להבין.

דוד ביטן: נגיד טסים עכשיו לאיטליה, שם הם לא עושים הלוך חזור?

דוד ביטן: רק בנסיעות ארוכות הם לא מסכימים?

<עומר שלו: רוב הדרישות האלה של טיסה לכיוון אחד הם במקומות בהם יש שהייה ביעד.

דוד ביטן: רק למקומות רחוקים.

<עומר שלו: אנחנו רואים את זה גם ביעדים באירופה כאשר מסיבות כאלה ואחרות יש שהייה באופן קבוע ואנחנו רואים את הדרישה הזאת.

<עומר שלו: נושא נוסף הוא ריבוי של מחלות, ירידות מטיסות, משמע, הטייסים מודיעים בשלבים מאוד מאוחרים על כך שהם לא יכולים לבצע את הטיסות.

<עומר שלו: אני תכף אתן כדוגמה את הטיסה מאתמול, טיסת הבוקר למילנו, זמן מתוכנן להמראה בשעה 6:50 בבוקר, 150 נוסעים רשומים לטיסה, קברניט שהיה מראש מתוכנן, לא הוקפץ, הוא כבר למעלה מחודש ידע שהטיסה הזאת נמצאת אצלו בלוח, בשעה 11:30 בלילה, ארבע וחצי שעות לפני שאמורים לאסוף אותו לטיסה, דיווח על מחלה.

<עומר שלו: קברניט אחר שהיה בכוננות דיווח גם הוא על מחלה.

<עומר שלו: פנו ל-21 קברניטים וביקשו מהם להיענות, לקברניטים שכמובן שעל פי החוק יכולים לבצע את הטיסה הזאת מבחינת מנוחה וכולם או סירבו או לא ענו או לא הרגישו טוב או היו מוכנים, אחד היה מוכן, אבל רק לטוס לכיוון אחד.

<עומר שלו: זאת אומרת, הדרישה של טייס לכיוון אחד, ריבוי מחלות, חוסר היענות לטלפונים, חוסר נכונות לאייש טיסות, זה ב-דנא של חברת אל על מזה שנים והוא מתבסס על היחס ההדדי בין הטייסים לבין החברה עצמה או הגופים התפעוליים בחברה.

<עומר שלו: כאשר נדרשים שינויים, תמיד הייתה היענות.

<עומר שלו: כך החברה עובדת מאז ומעולם, מאז האי קיימת.

<עומר שלו: שיבושים נוספים שחווינו במהלך השנה היו גם פגיעות בהדרכות, פגיעות בהכשרות, ניסיון למנוע קליטות של טייסים חדשים ועוד.

<עומר שלו: עם המציאות הזאת אנחנו לא יכולים יותר לחיות.

<עומר שלו: שאלה מאוד הגיונית היא מדוע לא מדברים, מדוע לא מתנהל משא ומתן.

<עומר שלו: התנהל משא ומתן במשך למעלה משמונה חודשים, היה ניסיון למשא ומתן - ולהדגיש, יש הסכם תקף – משא ומתן להתייעלות.

<עומר שלו: הרעיון היה בואו נחשוב ביחד איך אפשר להתייעל באותם מקומות שההסכם קובע משהו או החוק קובע ואפשר לפעול במסגרת הנכונה הזאת ופירות ההתייעלות הזאת הוא החיסכון לחברה יתחלק בין הטייסים לבין החברה.

<עומר שלו: אגב, ההתייעלות הזו מוצעת על ידי הנהלת החבר לכל אחד מהמגזרים במשק.

<עומר שלו: כל מגזר רשאי להציע הצעה להתייעלות והחברה מוכנה להתחלק אתו.

<עומר שלו: כך זה נהנה וזה נהנה.

<עומר שלו: דוגמה להתייעלות לצורך העניין היא קיצור שהייה בצפון אמריקה כאשר אפשר לוותר על המגבלה החוזית של שהייה מסוימת, לקצר אותה, כך הטייסים יהיו זמינים יותר וגם הם יוכלו ליהנות מתוספות.

<עומר שלו: המשמעות של כל השיבושים האלה בשנה האחרונה היא כפולה.

<עומר שלו: לחברה היא הכבדה מאוד גדולה על ההוצאות שלה, הרבה יותר הוצאות.

איילת נחמיאס ורבין: אתה יכול להגיד את המספרים בדיוק?

<עומר שלו: אנחנו חברה ציבורית.

<דוד מימון: אני אגיד רק נקודה אחת למרות שיש הרבה מאוד נקודות.

<דוד מימון: רק בשכר כל חודש בחודשים האחרונים, תוספת שכר רק לטייסים – מיליון וחצי דולר בחודש ועוד 300 עד 400 אלף דולר הוצאה על מושבי עסקים בחברות זרות כדי להעביר אותם כשהם לא פעילים.

<דוד מימון: זה כל חודש.

<עומר שלו: החברה עומדת היום אחרי עידן השמים הפתוחים ודווקא מעניין להיות כאן באותה ועדה שנושא השמים הפתוחים בחוק הטיס היה בפניה כל כך הרבה פעמים.

<עומר שלו: החברה עשתה את כל מה שאפשר כדי להיערך לקראת ההתמודדות האמיתית שלא עם התחרות הגואה עם השמים הפתוחים, בין השאר בהצטיידות חסרת תקדים שמהשנה הבאה אנחנו נראה את המטוסים החדשים שיגיעו והכנת התשתית להתמודדות אמיתית עם הזירה הבינלאומית.

<עומר שלו: אבל אנחנו חייבים לפני כן או כדי להצליח בהתמודדות האמיתית, לתקן גם את מה שנעשה בתוך החברה.

דוד ביטן: הפרסומים האלה בתקשורת שבשנה האחרונה הייתה להם העלאה של 33 אחוזים, הם נכונים?

<קריאה: זאת לא העלאה.

<קריאה: השכר עלה.

דוד ביטן: אני שואל האם זה נכון.

דוד ביטן: לא כל מה שאומרים בתקשורת זה נכון.

איילת נחמיאס ורבין: עליך דווקא כן.

יעקב אשר: זאת העלאה עקב שיבושים.

<דוד מימון: אני אחזור על הנתון.

<דוד מימון: שכר ממוצע של קברניט ינואר-ספטמבר שנה מול שנה, פלוס 33 אחוזים.

<דוד מימון: לא אישרנו 33 אחוזים תוספת שכר.

דוד ביטן: זאת אומרת, בפועל יצא להם 33 אחוזים.

<דוד מימון: עוד אמירה אחת לגבי השכר והיא מאוד משמעותית.

<דוד מימון: עולה טענה מקרב ציבור הטייסים והיא למה אתם מתפלאים שאנחנו מרוויחים עוד 33 אחוזים, אנחנו עובדים שלוש משרות, ארבע משרות.

<דוד מימון: אז בואו ניקח את המציאות ונסתכל על הנתונים.

<דוד מימון: ינואר-ספטמבר שנה מול שנה, תוספת שעות פעילות – שעתיים וחצי.

<דוד מימון: זה הממוצע.

<דוד מימון: אני מדגיש, ממוצע של כל הצי ביחד.

<דוד מימון: אבל יש גידול של בערך עשר שעות נוספות במצב מאוזן, 180 מעלות, במושבי עסקים שעל זה הם מקבלים שכר ואש"ל למרות שהם נוסעים להביא מטוסים או להחזיר מטוסים.

<דוד מימון: אני לא רוצה להגיד מה אני חושב על המפעל הזה ועל בזבוז הכסף הזה.

<דוד מימון: נכון שהם גדלו אמנם רק בשעתיים וחצי פעילות אבל כשאתה מסתכל על התוספת של השעות שאינן פעילות, הם גדלו ב-12 וחצי שעות.

<דוד מימון: אלה לא שלוש משרות ולא שתי משרות ולא ארבע משרות כי התקן הוא 75 שעות.

<דוד מימון: כל אחד יודע לעשות חשבון כמה זה שעתיים וחצי מ-75 וגם אם אני מכניס את השעות שהם במצב מאוזן, זה 12.5 שעות מ-75 שעות.

<דוד מימון: מתמטיקה כל אחד יודע.

איתן כבל: יש לכם עוד חמש דקות להציג ואז אני אעביר את רשות הדיבור.

איתן כבל: ודאי בהמשך תינתן לכם האפשרות להתייחס.

<עומר שלו: אנחנו נתייחס לכמה אמירות שהיו בעת האחרונה כאילו הסבר על המצב.

<עומר שלו: דיברו על כך שהחברה לא מאיישת בכוונה את הטיסות בטייסים זמינים, אמירה שהיא בוודאי לא נכונה.

<עומר שלו: החברה עושה הכול כדי שהטיסות תצאנה בזמן.

<עומר שלו: היא מעדיפה להשתמש כמובן בציוד שלה.

<עומר שלו: אין לה שום אינטרס להשתמש בציוד אחר, בציוד חכור, זה עולה הרבה כסף ואם אפשר היה לוותר על זה, אפשר.

<עומר שלו: מנכ"ל החברה התחייב מספר פעמים בצורה מאוד ברורה שברגע שהטייסים יחזרו לבצע את המשימות שלהם ללא שיבושים, לטוס הלוך ושוב ולנהוג כפי שנהגו בעבר, המטוסים החכורים שהיום אל על נעזרת בהם, שמונה במספר, יוחזרו.

<עומר שלו: זה נאמר בצורה מאוד ברורה.

<עומר שלו: אין לחברה אינטרס כלכלי או אחר לעשות שימוש במטוסים האלה.

<עומר שלו: דוגמה נוספת היא הארכת זמן הטיסה שנעשית בצורה ברורה, בצורה מכוונת מראש.

<עומר שלו: הדבר הזה גורם להוצאות מצד אחד לחברה כי מאריכים את משך הטיסה וזה נאמר בצורה מפורשת בכל מיני הזדמנויות, גם על ידי נציגי הטייסים.

<עומר שלו: מאריכים את משך הטיסה בצורה מלאכותית וכתוצאה מכך החברה נאלצת לשאת בהוצאות נוספות.

יואב בן צור: מה זה בצורה מלאכותית?

יואב בן צור: מורידים את הרגל מהגז?

<עומר שלו: בצורה מלאכותית זה שהטיסה אורכת יותר זמן.

<פנחס גינזבורג: לדוגמה, תכנית הטיסה שנבנית לטייס לפני הטיסה היא 11 וחצי שעות ובפועל הוא עושה אותה ב-12 וחצי שעות.

<פנחס גינזבורג: הוא מקבל עוד שעה שכר, מקבל עוד פיצוי.

דוד ביטן: הוא עושה חניה על הענף?

<פנחס גינזבורג: לא.

<פנחס גינזבורג: נוסע לאט.

<פנחס גינזבורג: אמר נציג הטייסים בטלוויזיה שיש לו הסכם הזוי – לרוב העובדים במדינה יש אותו - שהשכר הוא לפי כמות השעות ולכן הוא ייסע יותר לאט.

<עומר שלו: אמירה נוספת ששמענו הייתה שיש טייסים זמינים, רק תקראו לנו ואנחנו נהיה מוכנים לבצע את המשימות.

<עומר שלו: דבר נוסף, הסיבה שאולי לפעמים יש קושי כי החברה מאוד הרחיבה את הפעילות המסחרית שלה, הרבה מעבר למתוכנן ולכן קשה לעמוד במשימות האלה.

<עומר שלו: בעניין הזה צריך לזכור ולהבין שיש הסכם משנת 2000, הסכם שהחברה מכבדת אותו, שני הצדדים מכבדים אותו, לפיו ניתן לתכנן מראש את זמן הטיסה של טייס, מראש, בתכנון קדימה ל-85 שעות בלבד בחודש.

<עומר שלו: המשמעות של לזה היא שאם החברה דורשת יותר, והיא דורשת יותר, יש צורך שהטייס יבצע יותר מ-85 שעות, השאר צריך להיות מושלם על דרך של קריאה מיוחדת.

<עומר שלו: כך נוהגים משנת 2000 במשך 15 שנים.

<עומר שלו: זה בוודאי מביא אתו תוספת שכר מתאימה, הרבה מעבר לשעות נוספות.

<עומר שלו: זאת בפירוש תוספת שכר אבל היא בסדר כי זה ההסכם.

<עומר שלו: במשך 15 שנים, עד סוף שנת 2015, שני הצדדים נהנו מזה.

<עומר שלו: החברה כיבדה את ההסכם אבל ידעה שיהיה בסוף מי שיקיים את הטיסות, והטייסים נהנו מאותן קריאות מיוחדות באותם מקרים בהם היה צורך וברוב המקרים תמיד יש צורך בכך כי החברה באמת צריכה יותר מכך.

<עומר שלו: בשנה האחרונה זה לא נעשה.

איתן כבל: תגיד משפט מחץ ואחר כך נעביר את רשות הדיבור.

<עומר שלו: אני אגיד שני משפטי מחץ, ברשותך.

<עומר שלו: נמצאים כאן גם נציגי הטייסים וגם נציגים אחרים של מגזרים אחרים בחברה וחשוב להגיד.

<עומר שלו: התחיל איזשהו תהליך לקראת הכרזת סכסוך עבודה מטעם ההסתדרות.

<עומר שלו: הוא החל בנושא אחד, נושא עיקרי אחד, ואחרי כן נוספו לו עוד נושאים ביחס למגזרים האחרים.

<עומר שלו: לפני יומיים נערכה פגישה אצל יושב ראש ההסתדרות ניסנקורן ובה לובנו כל הנושאים ביחס למגזרים האחרים והגיעו להסכמות ביחס לכל המגזרים האחרים.

<עומר שלו: נותרו הנושאים ביחס למגזר הטייסים.

<עומר שלו: גם ביחס לכך יש איזשהו מתווה לגבי המשמעות של איך אפשר להתקדם כי אנחנו כן צופים קדימה, מתווה של הסכם התייעלות, אבל הסכם התייעלות שבסופו של דבר צריך להיות ברור.

<עומר שלו: חברה לא יכולה למצוא את עצמה כל תקופה מסוימת או כל מספר שנים כשהיא עומדת שוב בפני חוסר ודאות שהעובדים שלה יקיימו את המשימות שלה.

<עומר שלו: אנחנו נדרוש שתהיינה בטוחות לכך שבאמת ההסכמים יקוימו ושקט תעשייתי יהיה שקט תעשייתי, כי כמו שההנהלה מקיימת את המחויבויות שלה על פי ההסכמים, תוספות שכר, כך מצופה גם מהאחרים.

איתן כבל: תודה.

איתן כבל: מר צוק, בבקשה.

איתן כבל: מה הגדרת התפקיד שלך?

<ניר צוק: קברניט, טייס במטוס 777 ויושב ראש ועד טייסי אל על.

<ניר צוק: לא התכוונתי להתחיל עם זה אבל בעצם יושב כאן המנכ"ל והנהלת החברה שממשיכה להשמיץ ציבור שלם של טייסים.

<ניר צוק: אני מוכרח להגיד על זה מילה.

<ניר צוק: אני חושב שמיותר לדבר על המוסריות והערכיות של הטייסים.

<ניר צוק: כולם מכירים אותנו ואני מסיים בזה ולא רוצה להמשיך.

<ניר צוק: יש לנו כאן בעצם כמה סיפורים.

<ניר צוק: יש כאן סיפור אחד גדול יותר שאני לפחות רואה בו התייחסות לעתיד התעופה הישראלית במדינת ישראל.

<ניר צוק: במשך שנה אנחנו מלינים על נושא של נכסים חכורים, היחידים שמתייחסים לזה ולדעתי אנחנו היום בהתחלה של תהליך שיכול להביא את התעופה הישראלית למקום שהספנות הישראלית ו"צים" נמצאת היום.

<ניר צוק: אם אנחנו לא נבין שהתעופה הישראלית היא נכס וחובה והיא צריכה להישאר, בעלי החברות יביאו אותנו בדיוק למקום ש"צים" נמצאת בו היום ואני חושב שעדיין אנחנו לא צריכים להיות שם מכל הסיבות.

<קריאה: זו האשמה מאוד חמורה.

<ניר צוק: זה הסיפור הגדול.

<ניר צוק: היחידים שמתייחסים לדבר הזה – והמטוסים החכורים הם סרטן.

<ניר צוק: זה פוגע בנוסעים, הנוסעים אחרי כן לא מוכנים לטוס אתנו, זה פוגע בחברה, בעובדים ונגיע בדיוק למקום בו נמצאת "צים".

דוד ביטן: איך אתה מגיע למקום של "צים"?

עודד פורר: בינתיים הנוסעים שביטלתם להם טיסה כנראה לא יסכימו לטוס אתכם עוד פעם.

<ניר צוק: אם אתה רוצה להקשיב, זה בסדר.

דוד ביטן: אם תימשך השביתה הזאת, אולי אז תגיעו ל"צים".

<ניר צוק: תנו לי להוסיף לכם עוד מילה אחת על העניין הזה.

יעקב אשר: לנו כחברי כנסת יש פריבילגיה לשאול שאלות.

יעקב אשר: האם התופעה הזאת של חכירת מטוסים באה בעקבות העיצומים שלכם?

<ניר צוק: ממש לא.

יעקב אשר: או שהיא הייתה קודם?

יעקב אשר: אנחנו מבינים שהיא באה בגלל שאתם לא עושים את העבודה והם מנסים לתת חלופה.

<ניר צוק: חברים, זה השקר הגדול.

<דוד מימון: כבר חצי שנה אני אומר לכולם שהתחייבתי, הצהרתי מעל כל במה, שביום שייפסקו העיצומים וטיסות לכיוון אחד, לא יהיה מטוס חכור אחד בחברת אל על.

איתן כבל: היתרון בעניין הזה הוא שזה מסוג הדברים שהם שחור-לבן.

איתן כבל: או שהיה לפני או שלא היה לפני.

איילת נחמיאס ורבין: זה לא מדויק.

איילת נחמיאס ורבין: סליחה.

איילת נחמיאס ורבין: בתפעול של חברת תעופה, בחיים של חברת תעופה שצריכה להחזיק לוח טיסות, יש לפעמים - - -

איתן כבל: איילת, בואי נדומם מנוע.

איתן כבל: אני רוצה להבהיר גם לנו.

איתן כבל: אנחנו עדיין לא בקטע של להגיד או להתנפל או להחליט.

איילת נחמיאס ורבין: חכירה זה לא אפס או אחד.

איתן כבל: אחד הדברים שאני לא אוהב, ואת חברה ותיקה כאן, את הדוגמאות הקיצוניות.

איתן כבל: לזה כיוונתי.

איתן כבל: זה דבר שאפשר לבדוק אותו.

איתן כבל: אף אחד, גם לא אני, יכול לחלוק על עובדה שישנן תקלות בעבודה ואם זה פעם פה ופעם שם, זה עדיין לא הופך את ההתנהלות להתנהלות שיטתית.

איתן כבל: אם צודק נניח ניר, נצטרך לראות בלוח הטיסות בצורה שיטתית התנהלות כזו של חכירה.

איתן כבל: אני רק אומר שזה מסוג הדברים שחד משמעית ניתן לבדוק אותם.

איתן כבל: סליחה ניר, ותשתדלו לא להפריע לו אלא לתת לו להציג את הדברים.

יעקב אשר: רק שאלות חשובות.

<ניר צוק: לא התכוונתי להרחיב בנושא הזה כי חשבתי שזה ברור.

איתן כבל: ברור, הכול עניין של איפה אתה עומד.

<ניר צוק: נכון.

<ניר צוק: חברת אל על השנה הודיעה מראש שיש לה מחסור של ארבעים קברניטים, שזה בערך שישה מטוסים שחסרה לה היכולת להפעיל.

<ניר צוק: חברת אל על תכננה תכנית פעילות שבנויה על מטוסים חכורים וכל הסיפור שאנחנו מתחלים או לא באים, זה כיסוי לזה שהתכנית תוכננה מעבר ליכולת הביצוע.

<ניר צוק: את זה אתם חייבים לבדוק.

<ניר צוק: תבדקו גם בדוחות ותראו שהפעילות של חברת אל על עלתה, הפעילות ברשות שדות התעופה עלתה, כמות המטוסים שחברת אל על תכננה בלתי ניתנת להפעלה על ידי טייסי אל על.

<דוד מימון: בחודש אוגוסט בלבד.

<ניר צוק: בחודשים העמוסים.

<דוד מימון: חודש אחד.

<דוד מימון: בחודש אוגוסט.

איתן כבל: דוד, אני צרוד אבל אני יודע לעלות לטורים גבוהים גם כשאני צרוד.

איתן כבל: צוק ישב עם פנים קפואות לחלוטין ואפילו לא ידעתי מה הוא חושב על מה שאתם אומרים.

איתן כבל: אנא, תתאפקו גם אם קשה לכם.

איתן כבל: מי שקשה לו יכול ללכת עכשיו לאיזשהו מקום, להסתובב ולחזור.

איתן כבל: אני לא אאפשר.

איתן כבל: יש כאן קודם כל התנהלות מסודרת.

איתן כבל: לפחות שנבין אנחנו במה דברים אמורים.

איתן כבל: יש שלב ב', תתחילו להתקוטט.

איתן כבל: אתם כבר יודעים איך לעשות את זה.

<ניר צוק: חברים, החברות הישראליות קיבלו אישור לחכור חמישים אחוזים מכמות המטוסים שלהן.

<ניר צוק: זאת אומרת ששליש מהמטוסים יכולים להיות מטוסים חכורים ודרך אגב, שליש מהמטוסים זה יכול להיות מטוסים של 400 נוסעים ושני שליש מטוסים של מאה נוסעים ואז פתאום שני שליש מהנוסעים הישראליים בחברה ישראלית בכלל טסים במטוסים זרים.

<ניר צוק: חברת אל על ניסתה למצוא דרכים איך להעביר את המטוסים והטיסות שלה לטייסים זרים, תהליכים שלא הצליחו בינתיים.

<ניר צוק: אבל אני אומר לכם בסיפור הגדול לחברות חשוב הכסף וזה בסדר ולהנהלות חשוב הכסף, לעובדים ולמדינה ולכל השאר חשוב גם הכסף אבל גם שהתעופה תישאר ישראלית.

<ניר צוק: אני עוזב את העניין ואני חוזר למה קרה כאן בתקופה האחרונה.

<ניר צוק: מה שקורה כאן בשבועיים האחרונים, ועד לפני שבועיים המטוסים טסו, אמנם היו מטוסים חכורים ויש לנו ונתתי לך חומר להראות לך שכל המטוסים החכורים שטסו באוקטובר וגם עכשיו אינם נדרשים.

<ניר צוק: אמנם הפעילות שלנו עמוסה אבל טייסי אל על יכולים לבצע את כל הטיסות.

<ניר צוק: מה שבוצע כאן בשבועיים האחרונים זאת פרובוקציה של ההנהלה כנגד הטייסים עם תהליך מתוכנן כמה חודשים, יציאה לתקשורת וכל הדברים האלו.

<ניר צוק: אני אומר עוד פעם שכל המטוסים, כל הטיסות יכולות לטוס, יש טייסים.

<ניר צוק: הסיבה היחידה שהם אומרים זה טייס הלוך, טייס חזור, ואם תרצו גם אפשר להסביר על זה מעשית.

<ניר צוק: כל טיסה נעצרה על ידי הנהלת החברה בשביל לחסוך 3,000 דולר ו-300-400 נוסעים ביטלו להם את הטיסות.

<ניר צוק: העיקרון יפה.

<ניר צוק: קודם כל, שיהיה ברור, לכל טיסה היה טייס.

<ניר צוק: דרך אגב, הטיסה הזאת של הבוקר, אני לא מכיר, זו שדיברתם עליה.

<ניר צוק: יש כאן טייס שאומר שאף אחד לא נקרא.

<ניר צוק: אני לא מאמין שהוא היה מסכים לטוס כי הוא מתוכנן לבוא לכאן.

<ניר צוק: בסוף מה שקורה כאן זה תהליך עם שיימינג לקבוצה שלמה ועם ניסיון לסכסך בין העובדים כדי להשיג הישגים אינדוסטריאליים שמקומם בכלל לא בתקשורת ולא כאן.

<ניר צוק: אם החברה צריכה לפתור בעיות, היא צריכה לפתור אותן בתוכה והיא לא יכולה להפיל את זה על הנוסעים.

<ניר צוק: מה שקרה כאן זה בעצם שימוש בנוסעים כדי להשיג איזשהו הישג שלדעתי הוא לא יושג.

רויטל סויד: רק החברה משתמשת בנוסעים?

<ניר צוק: החברה.

רויטל סויד: רק החברה?

<ניר צוק: רק החברה.

<ניר צוק: לכל טיסה היו טייסים.

רויטל סויד: מה היה עד לפני שנה?

<ניר צוק: אותו הדבר.

רויטל סויד: לא.

רויטל סויד: אנחנו הבנו שעד לפני שנה הייתה התנהלות מסוימת שלכם כטייסים.

רויטל סויד: לפני שנה, מ-2015, אתם נקטתם בגישה שונה והיא זו שהביאה למשבר.

<ניר צוק: אותו דבר.

<ניר צוק: מה שקורה השנה זה שהעומס השנה גדול מהעומס בשנים אחרות.

<ניר צוק: חברים, אתם לא מכירים את ההסכם, אתם לא מכירים מה קרה.

<ניר צוק: זה ארוך אבל אפשר להיכנס לזה.

<ניר צוק: היינו פעמיים בבית משפט שדחה את עתירות ההנהלה.

<ניר צוק: אני רוצה להמשיך.

<ניר צוק: אנחנו במקום אחר.

<ניר צוק: זה מפתיע אותי.

<ניר צוק: אנחנו היינו אצל אבי ניסנקורן ביום שלישי עד הבוקר.

<ניר צוק: כל הנושאים נסגרו, כולל נושא שלנו, הכול נסגר.

<ניר צוק: שום דבר לא נחתם.

<ניר צוק: הנושאים נסגרו, חבריי ממועצת העובדים יודעים.

<ניר צוק: הדברים נסגרו וגם הנושאים שלנו נסגרו.

<ניר צוק: אנחנו היינו בטוחים שרק הולכים, סוגרים וחותמים והכול נרגע, אבל מסתבר שלא.

<ניר צוק: אז יש לנו דיון המשך ביום ראשון ואני מקווה שאז ייחתם כי הכול סגור.

עודד פורר: מה סגור?

עודד פורר: אולי תחתמו כאן?

עודד פורר: הנה, הצוותים כאן, בואו תחתמו כאן.

עודד פורר: למה לחכות ליום ראשון?

עודד פורר: אם הכול גמור, למה לא יוצאות טיסות?

<קריאה: תשאל אותו כמה טיסות הם תקעו אתמול.

דוד ביטן: מי הרופא שנתן ל-21 טייסים יום מחלה?

<ניר צוק: אתה רוצה שאני אתן לך תשובה לעניין הזה?

<ניר צוק: אתמול ביקשו ממני לטוס ללוס אנג'לס.

איילת נחמיאס ורבין: זו אחת הטיסות שבוטלה.

<ניר צוק: נכון.

<ניר צוק: אתמול ביקשו ממני לטוס ללוס אנג'לס.

<קריאה: שני מטוסים הלכו לחכורים.

<קריאה: שתי הניו-יורקיות.

איתן כבל: ניר, אל תענה.

איתן כבל: אני גם אסביר למה.

איתן כבל: אתה תסיים את הדברים.

איתן כבל: יש לי בקשה לחברי הכנסת.

איתן כבל: אתם תדברו.

<ניר צוק: אני רוצה לסיים בדבר אחד.

<ניר צוק: תראו, באל על יש יותר ממאה טיסות ביום.

<ניר צוק: בערך שבעים-שמונים מתוכן מתוכננות, מאוישות, טסות, אף אחד לא יודע.

<ניר צוק: יש בערך עשרים-שלושים, זה תלוי בחודשי העומס, שצריך לבקש מאתנו הטייסים לבצע אותן בימים הפנויים שלנו, כמו שביקשו ממני אתמול לטוס עד יום שני על חשבון הפגישה הזאת ועל חשבון הטיסה שאני אמור לצאת במוצאי שבת.

<ניר צוק: זה המצב.

<ניר צוק: ברור לכם שרוב הטייסים לא יכולים.

<ניר צוק: חלק יכולים אבל רוב הטייסים לא יכולים.

רועי פולקמן: למה זה בנוי כך?

<ניר צוק: זה ההסכם.

<דוד מימון: זאת השאלה המרכזית.

<דוד מימון: אנחנו יכולים לשנות היום את ההסכם אבל הם לא רוצים.

<דוד מימון: זה מוסר כפול.

דוד ביטן: מה שאתה אומר זה שצריך יותר טייסים.

רועי פולקמן: אתה רוצה לשנות את זה?

<ניר צוק: אנחנו בדיונים עם ההנהלה על שינוי.

<דוד מימון: לא.

<דוד מימון: אנחנו לא על זה.

<ניר צוק: אם אתם רוצים להבין פעם אחת, תקשיבו עד הסוף.

רועי פולקמן: אפשר להוסיף טייסים?

<ניר צוק: בוודאי.

<ניר צוק: צריך.

<ניר צוק: לא רק אפשר אלא צריך.

<ניר צוק: בחברת אל על צריך 500 טייסים.

דוד ביטן: יש לנו בליכוד טייס אחד.

דוד ביטן: ביום החופשי, יום ראשון, הוא יכול לטוס.

איילת נחמיאס ורבין: זה רעיון טוב.

איילת נחמיאס ורבין: אתם רוצים שנחכיר לכם את קיש?

איילת נחמיאס ורבין: אין בעיה.

איילת נחמיאס ורבין: אני מתחייבת לדאוג שקיש יהיה אצלכם ולא אצלנו.

איתן כבל: אני רוצה לומר גם לחברים שלי.

איתן כבל: כל אחד מאתנו בא עם ידע אישי.

איתן כבל: בואו נמתין וניתן לו לסיים את דבריו.

דוד ביטן: צוחקים לפעמים.

איתן כבל: יש אנשים שבוכים.

איתן כבל: קנו כרטיסים.

<עופר אלוני: אנחנו נלחמים על החיים שלנו ואתם צוחקים.

עודד פורר: לא.

עודד פורר: אתם צוחקים.

עודד פורר: אתם צוחקים על הנוסעים.

עודד פורר: כנראה שאתה לא הבנת.

עודד פורר: אתם צוחקים על הנוסעים.

עודד פורר: אם אתה מרשה לעצמך לבוא לכאן, אם אתם מרשים לעצמכם לבוא לכאן ולהגיד שאתם לא טסים, אתה יודע מה?

עודד פורר: אל תבוא לכאן אלא תטוס.

עודד פורר: זה המקצוע שלך.

עודד פורר: אתה טייס.

עודד פורר: תטוס.

<עופר אלוני: לא נותנים לי לטוס.

דוד ביטן: לא צוחקים עליכם.

איתן כבל: עופר, כשאתה יושב בקוקפיט או היכן שאתה עובד, אני לא מספר לך מה אני מרגיש כשאתה מספר בדיחות לקהל, אם אתה מספר.

איתן כבל: אף אחד לא התכנס כאן ובא ביום החופשי שלו לדון בנושא.

איתן כבל: אני לא מטיף לך מוסר, אל תטיף לי מוסר.

איתן כבל: אל תטיף כאן לאף אחד מוסר.

איתן כבל: אנשים באו לכאן והחבורה הזו הגיעה לכאן מתוך דאגה.

איתן כבל: אל תתנשא מעליהם, בכל הכבוד.

איתן כבל: אני יכול להגיד לך בדיוק את אותו הדבר.

איתן כבל: יכולתי לפתוח ולתת לך הרצאה על החוצפה ועל עוגמת הנפש.

איתן כבל: אני סבור שמן הראוי קודם כל להתחיל דיון, וכך אני מתחיל אותו.

איתן כבל: ברשותך, אני מצפה ממך להתנצל.

<עופר אלוני: אני מתנצל.

איתן כבל: תודה רבה.

איתן כבל: אני מבקש מהחברים שלי, אני אומר לכם שהסיפור הזה יותר מדי רציני והוא מקבל משנה תוקף כשאתה שומע את שני הצדדים.

איתן כבל: הם יכולים בחפירת מנהרות, כל אחד מתחפר במקום שלו.

איתן כבל: אני לא מקשיב?

איתן כבל: עם ירידת השמיעה שלי אני מקשיב לאן כל אחד הולך.

איתן כבל: לכן אני אומר לכם בצורה רצינית, אתה תסיים, חברי הכנסת יתייחסו.

איתן כבל: אני אומר לכם שגם אנחנו יודעים להתערב.

איתן כבל: אני אומר את זה להנהלה ואני אומר את זה לטייסים ולחבורה המכובדת.

איתן כבל: מכל הלב אני אומר את זה.

איתן כבל: אנחנו לא התכנסנו כאן כדי להתבדר ותכף ייכנסו לכאן נערות גו-גו.

איתן כבל: יש כאן עניין רציני.

איתן כבל: סליחה.

איתן כבל: צוק, בבקשה תסיים.

<ניר צוק: תודה.

<ניר צוק: אני אחזור עוד פעם על מה שאמרתי.

<ניר צוק: תבינו, באל על יש מעל מאה טיסות ביום, רובן מאוישות, החלק הלא מאויש – וזה המצב – בימים הפנויים שלנו, אנחנו מתנדבים לעשות אותם.

<ניר צוק: אנחנו בסוף מדברים על טיסה או שתיים ביום שלהן לא נמצא טייס שיכול לעשות אותה בכל הדרך ונתתי לכם דוגמה וזה קורה מדי פעם, לפעמים יותר, יש ימים יותר ויש ימים שאין בכלל.

<ניר צוק: הטייסים עושים מעל ומעבר וככל שהעומס גדל – והשנה יש לנו עומס יותר גדול, ואתם יכולים להגיד שאנחנו יצרנו אותו, אבל אתם לא מכירים את ההסכם ומה קרה, זה ארוך מדי – לא אנחנו יצרנו אותו.

<ניר צוק: מה שקורה, כשהעומס גדל, הזמינות של הטייסים יורדת ובסוף מישהו צריך לעשות את הטיסה.

<ניר צוק: תמיד היו טיסות שלא הייתה ברירה אלא לפצל אותן ולפצל אותן זה לא להעמיד אותן.

<ניר צוק: לכל אחת מהטיסות האלו היה פתרון, בכל אחת מהטיסות שנעמדה בשבועיים האחרונים הייתה צריכה לטוס והיו טייסים ובשביל 3,000 דולר תקעו כאן 300-400 נוסעים.

<ניר צוק: זה לא אנחנו.

<ניר צוק: אין מה לעשות.

<ניר צוק: אני אתמול אמרתי לא כדי לבוא לכאן וכדי לטוס במוצאי שבת.

<ניר צוק: אם אני הייתי אומר כן, אולי הטיסה הייתה טסה אבל היו מחפשים מישהו למוצאי שבת והגלגל היה ממשיך אותו הדבר.

<ניר צוק: יש לנו חיים, יש לנו תכניות, יש לנו משפחות ולכן יש מצב שפה ושם מספר טיסות, והוא לא גדול, התפצלו ותמיד התפצלו, מאז ומעולם.

<ניר צוק: כשהעומס עולה, הן יותר, כשהעומס יורד, הן פחות.

<ניר צוק: זאת כל הבעיה וזה משהו שהיה צריך להיפתר בתוך החברה ולא לצאת החוצה.

איתן כבל: תודה.

איתן כבל: אני מודה לך.

איתן כבל: אנחנו נאפשר לחברי הכנסת.

איתן כבל: ראשון הדוברים יואב בן צור, אחריו עודד פורר, איילת נחמיאס ורבין, יעקב אשר, רויטל סויד, דוד ביטן ופולקמן אם ירצה.

יואב בן צור: תודה אדוני היושב ראש.

יואב בן צור: חבריי גם מההנהלה וגם מהטייסים.

יואב בן צור: אני אומר שיש מזל שטייסי הכיבוי לא עובדים באותה מתכונת כי אחרת מי יודע מה היה קורה היום בצוק העתים הזה.

יואב בן צור: אבל אני רוצה לומר דבר אחד.

יואב בן צור: במלחמה גם מפסידים ויש הרוגים ופצועים משני הצדדים.

יואב בן צור: מלחמה לא נותנת כלום לאף אחד ויכול להיות שבמציאות הזאת שכל צד מתחפר בעמדתו, אנחנו כולנו נפסיד את חברת התעופה הלאומית.

יואב בן צור: לי אין הרגשה טובה כשאני צריך לנסוע בחברה אחרת.

יואב בן צור: לפעמים זה יותר יקר, לפעמים זה פחות זמין, אבל בכל מקרה אני משתדל לנסוע בחברה הלאומית שלנו ואנחנו מרגישים בבית ולא רוצים להישאר בבית כי לכל אחד שטס יש תכניות.

יואב בן צור: העיצומים האלה והמציאות הזו שמתבטלות טיסות, אני חושב שצריכה להיות כאן אחריות.

יואב בן צור: גם אם ממשיכים לטוס, זה לא מונע מאף אחד לנהל משא ומתן.

יואב בן צור: אני חושב שאפשר לנהל משא ומתן תוך כדי.

יואב בן צור: אני לא יודע, אני לא חושב שהעיצומים האלה או ההתנהלות שקרתה וקורית בימים האחרונים, לא מוסיף לאף אחד בריאות.

יואב בן צור: שמעתי מהרבה אנשים, גם מתושבי חוץ לארץ וגם תושבי הארץ, שהחליטו שהם באל על לא נוסעים יותר בגלל העיצומים הללו,.

יואב בן צור: ואנחנו אנא באים?

יואב בן צור: לכן אני קורא לכולם בלי יוצא מן הכלל.

יואב בן צור: דיברתי הבוקר עם אבי ניסנקורן והבנתי שאתם נמצאים קרוב מאוד להסכמה.

יואב בן צור: אני מקווה שהשכל יגבר.

דוד ביטן: איזו הסכמה?

דוד ביטן: הסכמה על עוד ארבעים אלף שקלים?

יואב בן צור: אני מקווה שהשכל יגבר ותגיעו להסכמה.

יואב בן צור: ברור לי דבר אחד והוא שהצורה הזאת, הדרך הזאת היא לא דרך נכונה.

יואב בן צור: אני קורא לכם אחיי הטייסים, אנחנו אוהבים אתכם, אתם חלק מאתנו, אנחנו סומכים עליכם כשאתם טסים, אנחנו בטוחים בבטיחות ובביטחון כשאנחנו טסים אתכם ולא עם טייסים זרים.

יואב בן צור: אנחנו מעדיפים לטוס אתכם, רובכם יוצאי חיל האוויר, אתם מיומנים ואין ספק שההרגשה היא הרגשה הרבה יותר טובה לטוס עם אל על מאשר עם חברות זרות.

יואב בן צור: לכן אנחנו קוראים לכם, אל תשפכו את התינוק עם המים.

יואב בן צור: אני חושב שתעבדו בשום שכל, תפסיקו עם העיצומים האלה.

יואב בן צור: אני חושב שהוועדה הזאת יכולה גם להוות פלטפורמה לכל בעיה שתהיה כדי שניכנס לעובי הקורה וננסה לעזור לכם מול ההנהלה, אבל אני לא חושב שזאת הדרך.

יואב בן צור: יכולים להמשיך משא ומתן בלי העיצומים הללו.

יואב בן צור: תודה רבה.

עודד פורר: אדוני, תודה על קיום הדיון.

עודד פורר: אני חושב שזה חשוב.

עודד פורר: חשוב שהוועדה דנה בנושא ושהוא בא לכאן.

עודד פורר: אני רוצה לומר משהו גם לטייסים וגם להנהלה.

עודד פורר: אני אוהב את חברת אל על.

עודד פורר: אגב, יש לי הרבה חברים שאני מתווכח אתם על זה כי הם לא מבינים למה אני אוהב את החברה אבל אני אוהב את חברת אל על.

עודד פורר: אני אוהב לטוס, כשמטיסים אותי הטייסים שהם טייסי אל על ואנחנו סומכים עליכם וכל מה שאמר חברי, אני מצטרף לדבריו.

עודד פורר: אבל אתם לא יכולים לקחת את האמון הזה של הציבור ולרמוס אותו בצורה כל כך גסה.

עודד פורר: אם הנתונים, אדוני היושב ראש, ששמענו כאן נכונים, של שמונים אחוזים גידול בימי מחלה בתשעת החודשים האחרונים – הרי זה בלתי סביר בעליל.

<ניר צוק: זה שקר.

עודד פורר: זה בלתי סביר בעליל.

<דוד מימון: זה לא בתשעת החודשים האחרונים אלא בשנים האחרונות.

<ניר צוק: זה שקר.

<ניר צוק: נתוני ההנהלה שנשלחו לבית הדין, 15 ימי מחלה בשנת 2014.

<ניר צוק: 14.6 על תשעה חודשים.

<ניר צוק: 14 ימי מחלה בשנת 2015 ו-16 השנה.

<ניר צוק: אלה נתונים מדויקים.

<ניר צוק: שום שינוי, רק קשור בעומס.

<דוד מימון: זה נתון חלקי בלבד.

<דוד מימון: אני רוצה לעזור לחבר הכנסת.

<דוד מימון: הנתונים הם מאה אחוזים גידול בשנים האחרונות.

<דוד מימון: יש פסיקה של השופט ספיבק מינואר 2014 שהתייחס לזה וקבע חד משמעית שאלה שיבושים.

איתן כבל: אני לא יודע איך אצלכם קובעים מי חולה ומי לא.

<פנחס גינזבורג: הוא אומר שהוא חולה.

איתן כבל: עשה לי טובה, אני מכיר.

עודד פורר: זה שיא החומרה ולמה זה שיא החומרה?

עודד פורר: כי יש איזושהי מערכת של יחסי אמון גם בין מעסיק לעובד.

עודד פורר: אנחנו דנים כאן על ימי מחלה ואתם יודעים מה עוברים כאן בכנסת כדי להוסיף ימי מחלה לעובדים או להוריד ימי מחלה מעובדים?

עודד פורר: מתוך השמירה על האמון הזה של ההנהלה בכם, שלכם בהנהלה ושל הנוסעים ואותם טייסים.

עודד פורר: גידול כל כך חריף.

עודד פורר: לא יודע, אולי היה צריך לשבת כאן השר ליצמן.

עודד פורר: אם אני רואה את התשובות של הטייסים, חולה, חולה, חולה, חולה, כל כך הרבה חולים.

עודד פורר: בעניין הזה אתם הגזמתם.

עודד פורר: גידול של 150 אחוזים בעלויות שכר, זה מוגזם.

עודד פורר: לא מעניין אותי להיכנס להסכמי השכר בין העובדים לבין חברת אל על.

עודד פורר: אני לא רוצה להיכנס לשם.

עודד פורר: תרוויחו הרבה.

עודד פורר: אתם יודעים מה?

עודד פורר: אני מברך אתכם שתרוויחו ושחברת אל על תרוויח ושכולם ירוויחו אבל לא על הגב של הנוסעים.

עודד פורר: אני אומר לכם, אתם מנהלים את המלחמה הזו וכשתסיימו אותה, אתם תגלו שאין לכם על מה להילחם כי בלי הנוסעים לא יהיה לא אל על, לא טייסי אל על ולא שום דבר.

עודד פורר: אתם בכיוון הזה.

עודד פורר: אני חוזר למה שביקש קודם חברי ואני מתנצל שאני צריך לצאת אבל מבקש שזה יהיה הסיכום של הוועדה.

עודד פורר: תקפיאו את כל העיצומים המדומים האלה ואת כל הקשקושים האלה, שבו ותגיעו להסכמות.

עודד פורר: לא יכול להיות שאי אפשר להגיע להסכמות, בטח לפי הדברים שאנחנו שמענו כאן.

איתן כבל: תודה.

איתן כבל: חברת הכנסת איילת נחמיאס ורבין.

איילת נחמיאס ורבין: אני אעשה את הגילוי הנאות הקבוע שאני עושה.

איילת נחמיאס ורבין: למי שלא יודע, עופר, אני עבדתי בחברה בתקופת ההפרטה.

איילת נחמיאס ורבין: אני הייתי מזכירת דירקטוריון החברה.

איילת נחמיאס ורבין: אני אוהבת את החברה הזאת.

איילת נחמיאס ורבין: כנראה אחת החברות שאני הכי אוהבת במשק הישראלי.

איילת נחמיאס ורבין: הכי בבית בעולם, זאת סיסמה שקבע עמוס שפירא כשאני עבדתי בחברה ואני גם הייתי חלק מהשינויים שהחברה הזאת עברה.

איילת נחמיאס ורבין: נוח לי לדבר כי לא עבדתי עם הבעלים הנוכחיים.

איילת נחמיאס ורבין: אני באמת מאוד מאוד אוהבת את החברה ואני מוכרחה להגיד לכם שהווטסאפ אצלי מתפוצץ מהודעות שאני מקבלת מהעובדים שיושבים עכשיו במתקנים ומסתכלים כדי לדעת מה ועדת הכלכלה תעשה בשביל החברה כי המלחמה על הבית התחילה לא היום אלא היא התחילה ב-1982 ואתם זוכרים, אולי יש כאן מישהו שזוכר, שאז סגרו את החברה.

איילת נחמיאס ורבין: האגדה מספרת.

איילת נחמיאס ורבין: אני ב-1982 עדיין הייתי בת 12 אבל ב-1982 האגדה מספרת שהמטוס עצר על המסלול כי לטייס לא היו את המסטיקים שהוא רצה בקוקפיט.

איילת נחמיאס ורבין: סגרו את החברה לחצי שנה.

איתן כבל: עד שמצאו לו את המסטיק?

איילת נחמיאס ורבין: עד שמצאו לו את המסטיק.

איילת נחמיאס ורבין: אני אסביר לכם למה.

איילת נחמיאס ורבין: אז היו 38 ועדים בחברה והחברה לא יכלה להתנהל ואז סגרו את החברה.

איילת נחמיאס ורבין: אז הגיע המפרק הזמני.

איילת נחמיאס ורבין: אני הגעתי פחות או יותר כשהמפרק הזמני יצא מהחברה.

איילת נחמיאס ורבין: זאת חברה מדהימה ויוצאת דופן ואין אף עובד בחברה הזאת – לא טייסים, לא עובדי קרקע – שהם אויבים של ההנהלה או של הציבור.

איילת נחמיאס ורבין: נקודה.

איילת נחמיאס ורבין: אבל עכשיו זאת מלחמה חדשה על הבית כי ב-2002 עת עיצבו את לוח הטיסות, ורק אתם שיושבים כאן, ואולי החברים שלי פחות יודעים, אתם יודעים איזו מלחמה זאת הייתה.

איילת נחמיאס ורבין: עכשיו כולנו מבינים איזה מלחמה זאת לעשות רברס ממה שקורה היום, מזה שלוח הטיסות שוב לא יציב, מזה שאל על צריך להבין שלחברת תעופה אין דבר מלבד העובדים שלה ולוח הטיסות שלה.

איילת נחמיאס ורבין: זה מה שהיא מוכרת לציבור.

דוד ביטן: גם הציבור שלה.

דוד ביטן: בלי הציבור היא לא יכולה לטוס.

דוד ביטן: קודם כל הציבור.

איילת נחמיאס ורבין: אבל זה הנכס שהיא מוכרת לציבור.

איילת נחמיאס ורבין: זה מה שאני מנסה להגיד.

איילת נחמיאס ורבין: זה מה שהיא אומרת לציבור.

איילת נחמיאס ורבין: אני ישראלית, אני מכאן.

איילת נחמיאס ורבין: החברה הזו עברה מיליון ואחת מלחמות לאורך השנים, כלכליות ואחרות.

איילת נחמיאס ורבין: אני רוצה להגיד לך איתן למה התפרצתי קודם בעניין החכירה הרטובה שניר דיבר עליה, ובאמת, ניר, אני רוחשת לכם כבוד, שלא תטעו.

איילת נחמיאס ורבין: אני אוהבת לבוא ולבקר בקוקפיט ואני מקווה שתתנו לי להמשיך לבקר בו.

איילת נחמיאס ורבין: אני רוצה להגיד לך משהו חשוב, איתן.

איילת נחמיאס ורבין: החברה הזו לרוב חוכרת בחכירה יבשה.

איילת נחמיאס ורבין: כלומר, בלי צוות, רק מטוס, ברזלים.

איילת נחמיאס ורבין: למה?

איילת נחמיאס ורבין: כי יש עודף ביקוש.

איילת נחמיאס ורבין: אני יודעת שהחברה חשובה לכם אבל אתם צריכים לייחל לזה.

איילת נחמיאס ורבין: זה טוב שיש ביקוש.

איילת נחמיאס ורבין: זאת חברה שמייחלת לביקוש של נוסעים.

איילת נחמיאס ורבין: רוב החכירות, גם אתם יודעים את זה, שהחברה לאורך השנים מבצעת הן חכירות יבשות בלי צוות, לא דיילים ולא טייסים.

איילת נחמיאס ורבין: בשנה האחרונה, באוגוסט, בוצעו חכירות רטובות בגלל ביקוש.

איילת נחמיאס ורבין: יתר השנה, לצערי, רוב החכירות בוצעו בגלל בעיה, נקרא לזה בצורה עדינה מבלי להאשים אף אחד, בגלל חוסר יכולת לשמור על לוח טיסות יציב.

איתן כבל: מה שנקרא עקב.

איתן כבל: לא בגלל.

איילת נחמיאס ורבין: עקב.

איילת נחמיאס ורבין: בסדר.

איילת נחמיאס ורבין: אתה רוצה עקב, אתה תהיה מנומס.

איילת נחמיאס ורבין: לכן זה דבר דרמטי.

איילת נחמיאס ורבין: אין עובד שהוא אויב אבל אני רוצה להגיד לכם שבחברה הזאת יש אלפי עובדי קרקע, כמה טייסים יש היום בחברה?

איילת נחמיאס ורבין: 400?

<קריאה: 550.

איילת נחמיאס ורבין: 550 טייסים ואלפי עובדי קרקע.

איילת נחמיאס ורבין: עובדי הקרקע האלה, פערי השכר בחברה הם גדולים, הם גדולים מאוד וכולכם יודעים זאת.

איילת נחמיאס ורבין: אני אומרת לכם שלא הטייסים אשמים, לא ההנהלה, אלא יש כאן דברים היסטוריים אבל צריך לתקן אותם והתפקיד שלנו כאן

איילת נחמיאס ורבין: בוועדה הוא לא להתערב בהסכמים שלכם אבל להסתכל למציאות בעיניים ולהסתכל לכם בעיניים ושגם אתם תזכרו שיש עובדי קרקע בחברה.

<ניר צוק: הם כאן.

איילת נחמיאס ורבין: אני יודעת.

<ניר צוק: תשאלי אותם אם אנחנו זוכרים אותם או לא.

איילת נחמיאס ורבין: אני מכירה אותם כי עד לפני שנכנסתי לכנסת גם ישבתי כדירקטורית בקופת הגמל.

איילת נחמיאס ורבין: מאוד מאוד שמחתי שיושב ראש ההסתדרות התערב.

איילת נחמיאס ורבין: הוא התערב בצדק כי לפעמים צריך בן אדם שיהיה מתווך, שיהיה גשר, מבלי להתייחס לזה.

איילת נחמיאס ורבין: כולם שותפים של כולם.

איילת נחמיאס ורבין: תקשיבו רגע, החברה לא יכולה בלי העובד הטכני שמתדלק או שמטפל בתחזוקה ולא יכולה בלי הטייסים.

איילת נחמיאס ורבין: זה בסדר.

איילת נחמיאס ורבין: לכן אנחנו צריכים להבין לאן צריך לכוון כאן.

איילת נחמיאס ורבין: באמת שמחתי שהוא התערב ואני חושבת שהוא גם עשה עבודה טובה.

איילת נחמיאס ורבין: אני מודה ומתוודה שאני מצטערת שלא הייתה עוד פגישה אבל אני מקווה שהפגישה הבאה תניב פירות.

איילת נחמיאס ורבין: הדבר האחרון שאני רוצה לומר בעניין הזה.

איילת נחמיאס ורבין: בארץ מתחוללות עכשיו שריפות מאוד מאוד קשות.

איילת נחמיאס ורבין: למרות שאנחנו כאן בוועדת הכלכלה, הלב שלנו נמצא בחיפה, במודיעין, בראשון לציון, בנס ציונה.

איילת נחמיאס ורבין: אנחנו נלחמים כאן על הבית שלנו במדינה אבל כל העובדים שיושבים כאן סביב השולחן, וגם ההנהלה, נלחמת על הבית שלכם וזה על הבית של כולנו כי אל על תמיד תהיה חברת התעופה הלאומית ואת זה כולנו צריכים לזכור.

איילת נחמיאס ורבין: אתה לא יכול להתערב להם בהסכמים.

איילת נחמיאס ורבין: זה לא התפקיד שלך.

דוד ביטן: למה איתן הזמין אותנו לדיון?

איילת נחמיאס ורבין: כמה נוסעים תקועים עכשיו בעולם?

<קריאה: גם עובדים.

<דוד מימון: אני יכול להגיד לך כמה טיסות הם תקעו אתמול.

<דוד מימון: לוס אנג'לס, הונג קונג, בייג'ין, שתי טיסות שאנחנו העברנו למטוסים חכורים לניו יורק וחלק מהנוסעים לא הספיקו להגיע כי אין מספיק מושבים, בבוקר הייתה ציריך שבוטלה, הבוקר מילנו.

<ניר צוק: בכל טיסה היו טייסים.

<ניר צוק: מי שעצר אותה, זה המנכ"ל בשביל 3,000 דולר על כל טיסה.

<ניר צוק: הוא עשה את זה.

איילת נחמיאס ורבין: למה לו לעצור את הטיסה?

<ניר צוק: למה?

<ניר צוק: תשאלי אותו ולא אותי.

<ניר צוק: לכל טיסה היו טייסים שיכלו להטיס אותה.

איילת נחמיאס ורבין: שאלתי את יואל פלדשו - - -

איתן כבל: יואל כאן והוא אפילו לא על תקן משקיף מהאו"מ.

איילת נחמיאס ורבין: אבל הוא אחראי על אכיפת חוק הטיס ולוודא שאל על חס וחלילה לא מפרה את החוקים.

איילת נחמיאס ורבין: אל על נמצאת במצב בו באמת השמיכה מתוחה מאוד מבחינת כוח אדם ומספר הטייסים אבל אין שום הפרה מצד החברה.

איילת נחמיאס ורבין: אני מזמינה אותך לשאול את יואל פלדשו.

<דוד מימון: אני חייב לתקן מספר אחד.

<דוד מימון: ה-3,000 דולר עולה פעם שלישית.

<דוד מימון: אני אמרתי שכל חודש העלות, השכר, רק בגלל הטיסות לכיוון אחד, מיליון וחצי דולר בחודש.

איתן כבל: תודה.

איתן כבל: יעקב אשר.

יעקב אשר: אדוני היושב ראש, אני חושב שבאמת יש ציפייה של כולנו מהדיון הזה, למרות שהדברים בסופו של דבר כנראה ייחתכו במקומות אחרים.

איתן כבל: סליחה, אל תמעיט מערכנו.

יעקב אשר: תן לי להשלים ותראה שאני לא ממעיט.

יעקב אשר: אני מאוד מקווה ותולה בך תקוות בסיכום של הדברים.

יעקב אשר: חייב להיות שינוי והדיון הזה אסור שיהיה סתם דיון דקלרטיבי כזה או אחר.

יעקב אשר: אם נתייחס לדברים, אני חושב שאחת הבעיות הגדולות היא שמדובר כאן בעצם בחברה שהייתה בבעלות המדינה והיום, אחרי הרבה שנים, הופרטה ושם המשחק בדברים האלה הוא לעבוד עסקית, לעבוד כלכלית, לעבוד נכון, אבל עם החשיבות הזאת שתישאר לנו חברה לאומית.

יעקב אשר: כל אחד רואה את החשיבות במקום אחר.

יעקב אשר: אנשים כאלה רואים את זה בכך ששומעים את הקול של הטייס שהוא מה שנקרא טייס עברי ויש כאלה שרואים בחברה הלאומית את הדבר החשוב בגלל שהיא מתחשבת גם ברגשותיהם בדברים כאלה ואחרים.

יעקב אשר: בכלל, זה שלנו וזה בסדר.

יעקב אשר: הבית הזה, הכנסת הזאת והממשלה, מכניס את הענף הזה לתחרות.

יעקב אשר: יש את השמים הפתוחים עליהם דובר קודם וברור דבר אחד והוא שמי שלא יעבוד כלכלית, לא ישרוד.

יעקב אשר: זאת אומרת, חברה צריכה לעבוד בצורה כלכלית, בצורה נאותה ובצורה נכונה אלא שהחברה הזו כנראה עדיין נשארו בה איזה שהם סממנים שהיא משהו ציבורי.

יעקב אשר: אנחנו יודעים שלפעמים יש הבדל גדול בין המגזר העסקי למגזר הציבורי בהרבה מאוד דברים ואנחנו מכירים את זה.

יעקב אשר: תנאים כאלה ואחרים וכולי.

יעקב אשר: אנחנו צריכים להיות הגונים עם עצמנו.

יעקב אשר: אמרו כאן קודם ואני לא מבין למה הישיבה עם ההסתדרות לא נערכת יום אחרי יום ברציפות כדי להגיע לסיכום, אם הם כל כך קרובים לסיכומים.

יעקב אשר: אבל גם צריך לראות דבר אחד אדוני היושב ראש ואסור שזה יברח מתחת ידינו כי בסוף זה יגיע אלינו.

יעקב אשר: גם אם יצא סיכום שההסתדרות בכוחה כהסתדרות – ואני חושב שההסתדרות צריכה להיות עם אחריות לא רק על הקטע של העובדים אלא גם לקטע שבסופו של דבר החברה תישאר חברה שתוכל לתפקד – גם אם יגיעו לסיכומים כאלה ואחרים שהם בסופו של דבר יכולים למוטט את החברה, במיוחד בתחרות שאנחנו כל כך רוצים, והרי אנחנו יוצרים תחרות ורוצים שיעבדו נכון, אז לא הרווחנו שום דבר.

יעקב אשר: זאת אומרת, חייב להיות דבר ברור לחלוטין.

יעקב אשר: החברה הזאת צריכה להתנהל בצורה כלכלית נכונה, בצורה שתוכל להתחרות ולהיכנס לתוך התחרות כאשר התחרות מגיעה אלינו, לאזרחים.

יעקב אשר: היא בסופו של דבר מגיעה לאזרח שישלם פחות על הטיסות שלו.

יעקב אשר: אני לא רוצה להאריך כי אני חושב שכולנו מדברים על אותו כיוון.

יעקב אשר: יכול להיות שאם אני הייתי צריך לתת עצות, אם הייתי נותן את העצות, הייתי אומר שאולי בחלק מסוים, באותם דברים שיש עליהם ויכוחים, השכר של הטייסים בחלק מסוים יהיה לפי רווחיות החברה.

יעקב אשר: לא יכול להיות מצב – ואני אומר את זה מידע עצמי שלי, לא קיבלתי את זה בחומר כלשהו - ואני אומר את זה.

יעקב אשר: גם כאדם שניהל גוף ציבורי גדול, עירייה עם 4,000 עובדים כולל עובדי הוראה - - -

איתן כבל: ועשה עבודה טובה.

יעקב אשר: ועשה עבודה טובה, זה אתה אומר.

יעקב אשר: אבל לא יכול להיות מצב שלא יהיה קשר בין העובדים שמתפרנסים מהחברה לבין הרווחיות של החברה שמחזיקה אותם מעל פני המים.

יעקב אשר: לא יכול להיות דבר כזה.

יעקב אשר: אלה לא שני גופים אלא זה גוף אחד לכל דבר ועניין.

יעקב אשר: אם היה אפשר, ואולי זה הדבר שאני מנסה לאתגר אותך בו אדוני היושב ראש, קודם כל לעשות הפסקת אש ושהדברים יחזרו למסלולם תוך כדי המשא ומתן שמתקיים.

דוד ביטן: לאיזה מסלול?

יעקב אשר: המסלול של היום.

יעקב אשר: לפי מה שהם אומרים מיליון וחצי דולר לחודש, זה לא מסלול אלא זה מסלול התרסקות כלכלי.

יעקב אשר: למצוא נוסחה להפסקת אש קודם כל.

יעקב אשר: אני פונה ליושב ראש ההסתדרות שבהרבה מאוד מקרים אנחנו נותנים לו רוח גבית כי הוא באמת עוזר לחלשים, לנדכאים, לאנשים שצריכים את הגוף הגדול הזה שנקרא הסתדרות, אבל אני חושב שגם צריכה להיות אחריות על החברה הזאת שהיא חברה לאומית עם כל המשמעות שלה.

יעקב אשר: המצב הזה היום, להשאיר את זה במאבק כזה או לגרום לכך שהנהלה בסוף תיכנע ותיתן תוספות שכר שהיא לא יכולה לעמוד בהן כלכלית, לא עשינו כלום.

יעקב אשר: לכן אני פונה אליך אדוני היושב ראש, ביצירתיות שלך לנסות להביא בסופו של דבר איזושהי החלטה שתעשה איזושהי הקלה במצב הקיים עתה.

איתן כבל: תודה אדוני.

איתן כבל: חבר הכנסת ביטן.

דוד ביטן: קשה לדבר אחרי שני האחרונים אבל ראיתי שאחד הטייסים כעס עלינו שסיפרנו בדיחה או שתיים כי הם נלחמים על חייהם.

דוד ביטן: קודם כל, אדם שמרוויח מאה אלף שקלים ורוצה להרוויח 140 אלף שקלים, הוא לא נלחם על חייו.

דוד ביטן: זה דבר ראשון.

דוד ביטן: דבר שני.

דוד ביטן: אני חושב שהטייסים באמת הגזמתם הפעם.

דוד ביטן: אתם גם מרוויחים יפה מאוד, מה שעשיתם בתקופה האחרונה, פגעתם בעצם בחברה ופגעתם בציבור שמשתמש בשירותי החברה.

דוד ביטן: יש גבול.

דוד ביטן: זה ממש ביזיון מבחינתי.

דוד ביטן: צריך להוריד קצת הילוך.

דוד ביטן: פשוט להוריד הילוך.

דוד ביטן: אני לא רואה מצב שכל כך הרבה טייסים, אתם יכולים להחליט שאתם לא מוכנים לטוס אבל להגיד שאתם חולים.

דוד ביטן: אתם עובדים בכירים, ריבונו של עולם.

דוד ביטן: מצפים מכם לאיזושהי רמה אחרת, גם של טיעונים, גם של מאבק וגם של דברים נוספים.

דוד ביטן: יש גבול מה החברה יכולה להעניק לכם כי היום בתחרות שיש ובמחירים ההולכים ויורדים – אמנם יש יותר טיסות והחברה מרוויחה יותר, זה נכון - עדיין המחיר צריך להיות מחיר שהוא מבוסס על הוצאות מסוימות.

דוד ביטן: ככל שיעלו את השכר, לא יוכלו להתחרות בשוק הקיים.

דוד ביטן: אני מציע, תורידו הילוך כולם, גם ההנהלה, גם אתם, תגיעו להסכם.

דוד ביטן: לא צריך את יושב ראש ההסתדרות לכל דבר.

דוד ביטן: כל דבר הוא קופץ.

דוד ביטן: מה יש לו לקפוץ?

איילת נחמיאס ורבין: הוא עשה עבודה מעולה.

דוד ביטן: מה יש לו לקפוץ כאן?

דוד ביטן: שיעזור לעובדים הזוטרים בחברה.

דוד ביטן: לא לטייסים.

איילת נחמיאס ורבין: הוא הגיע להסכמים לגבי עובדי הקבלן.

<קריאה: הוא עזר לכולם.

דוד ביטן: יכול להיות אבל לא צריך לקפוץ על כל דבר.

דוד ביטן: הוא לא מציל העם ולא מציל המולדת.

דוד ביטן: אתם יכולים להגיע להסכם לבד.

דוד ביטן: אתם לא צריכים אותו.

דוד ביטן: אתם לא צריכים אותו כדי להגיע להסכם.

דוד ביטן: אני מבקש, אני לא יודע, כולם נאבקים על הכול כאן, על כל הקופה.

דוד ביטן: בסופו של דבר לא תישאר חברה כי עד שהציבור יחזור לנסוע אתכם, ייקח זמן.

דוד ביטן: אנחנו טסנו באיזושהי משלחת לפני חמישה חודשים ואמרו לנו שיש תקלה טכנית, נשארנו בשדה התעופה 12 שעות.

איילת נחמיאס ורבין: דחו את הטיסה ב-12 שעות.

דוד ביטן: סתם.

דוד ביטן: פתאום.

<ניר צוק: היום כל תקלה טכנית היא בגלל השיבושים של הטייסים.

<ניר צוק: אם תסתכל בתקשורת במשך שנה שלמה, זה כך.

דוד ביטן: יכול להיות.

דוד ביטן: אני לא יודע.

<ניר צוק: כל אירוע באל על, אלה שיבושים של הטייסים.

דוד ביטן: אני אומר שצריך לסיים את זה.

דוד ביטן: אם אתם כבר מתקדמים במשא ומתן, סיימו אותו.

דוד ביטן: כל צד ייתן לצד השני איזשהו משהו וסיימו אותו על מנת להחזיר את החברה לפסים רגילים כי התוצאה לא טובה, היא לא תהיה טובה לא לכם ולא להם.

דוד ביטן: דבר אחד אני כן מסכים אתם.

דוד ביטן: מה שהוא אמר, זה נכון.

דוד ביטן: זה שיש בהסכם אפשרות לקרוא מעין כיתת כוננות, אתה יכול לקרוא לטייס, גם לו יש חיים משלו, אז אם צריך להגדיל את מספר הטייסים – תגדילו.

דוד ביטן: אם מספר הטיסות גדלו, תגדילו את מספר הטייסים.

דוד ביטן: אם אתם צריכים להוסיף טייסים – תוסיפו טייסים, אל תנצלו איזשהו סעיף בהסכם שגורם להם להיות עבדים וכל היום לעבוד ואחר כך אתם מתלוננים שהם מרוויחים הרבה.

דוד ביטן: הם מרוויחים הרבה כי הם עובדים סביב השעון.

דוד ביטן: אם צריך, קחו יותר טייסים.

איתן כבל: דוד מימון, אני אגיד לך מה יפה כאן, שכולם צודקים ואני אחזור על המשפט הזה של יהודה עמיחי לא במתכונת שלו המדויקת.

איתן כבל: במקום שכולם צודקים, מה קורה.

איתן כבל: עזבו, אני לא מציע לכולם להיות צודקים.

איתן כבל: אני מציע לכולם לנסות להגיע לאיזו נקודה ממנה אנחנו יוצאים.

איתן כבל: אני תמיד נוהג לומר על חברות, על גופים שבאים לכאן, שהם לא ל"ו צדיקים לא כי אין מקום.

איתן כבל: בחודש האחרון אני צריך לברר אצל מי מגדילים מ-ל"ו כי עוד לא ראיתי גוף כאן, לא משנה איך קוראים לו, לא משנה איזו חברה, ועל כולם אני אומר איזו מדינה של צדיקים.

איתן כבל: אני חס וחלילה לא מנסה להטיל דופי באף צד.

יעקב אשר: אבל הנקודה הזו כן צריכה בירור.

איתן כבל: ודאי.

איתן כבל: אנחנו עכשיו בעיקר על תקן קשבנו.

איתן כבל: יש כאן כמה נקודות שעלו שמצריכות התייחסות קצת יותר עניינית מנאומים.

איתן כבל: בסך הכול אמרתי שיש את השלב שאלה מציגים, אלה הציגו, חברי הכנסת התייחסו ומתוך הדברים של כל אחד מן הצדדים למדנו על כך שיש שתיים-שלוש נקודות שמצריכות התייחסות מצד הצדדים בצורה יותר רצינית ומעמיקה.

איתן כבל: אחת הנקודות שאני כבר יודע להגיד זו השאלה הזאת של המיליון וחצי דולר שדיבר עליהם דוד מימון.

איתן כבל: החולים והלא חולים.

איתן כבל: יש עוד נקודה שאתה התייחסת אליה ברגע זה.

איתן כבל: אני לא רוצה שזה יבוא בצורה של התנגשות.

איתן כבל: כמו כל דבר, אנחנו קודם כל מבינים היכן אנחנו חיים ונתחיל לשים את הנקודות.

איילת נחמיאס ורבין: שיחזרו לעבודה.

איתן כבל: חברתי רויטל סויד, בבקשה.

רויטל סויד: צוק ועופר והחברים, אני רוצה לפנות אליכם.

רויטל סויד: אתם לא נמצאים בכל הדיונים שאנחנו מקיימים כאן בכנסת אבל מעטים מאוד הדיונים, אם בכלל, שכל חברי הכנסת לא מתגייסים בהם, תמיד, לטובת העובדים.

רויטל סויד: אם אתם שמים לב למה שקורה בדיון הזה, הכף ממש מוטה והפנייה שלנו היא קודם כל אליכם העובדים.

רויטל סויד: יש לכם אחריות.

רויטל סויד: איך אמרת, צוק?

רויטל סויד: אמרת שאנחנו מוסריים וערכיים, וכך אנחנו גם תפסנו אתכם.

רויטל סויד: אתה רוצה לשמוע משהו?

רויטל סויד: אני לא רוצה לדבר בלשון עבר.

רויטל סויד: אני רוצה לדבר בלשון הווה.

רויטל סויד: כך אנחנו גם תופסים אתכם וכך אנחנו רואים את הטייסים שלנו.

רויטל סויד: כשאנחנו באים ונכנסים לקרביים של העימות שיש ביניכם לבין ההנהלה, אני חייבת לומר לך שלא רק כחברת כנסת אלא כאזרחית, אני מתביישת.

רויטל סויד: אני מתביישת שהגעתם למצב הזה.

רויטל סויד: אם המאבק היה רק על שכר או על תנאים או על דברים כאלה ואחרים, ניחא.

רויטל סויד: אבל כשאני שומעת שטיסת אל על לארצות הברית, לניו יורק, התארכה בשעה ועשרים בגלל שזה מעלה לכם את השכר, ואנחנו כנוסעים - - -

<ניר צוק: ואת מאמינה.

<פנחס גינזבורג: אמרת בטלוויזיה.

<ניר צוק: אני לא אמרתי בטלוויזיה.

<פנחס גינזבורג: אתה הודית.

<ניר צוק: ואת מאמינה.

רויטל סויד: זה מה שאנחנו שומעים.

<ניר צוק: זה שאת שומעת, את מאמינה לכל דבר שאת שומעת?

<דוד מימון: היא מאמינה למה שאתה אומר בתקשורת.

רויטל סויד: אני רואה שעל חשבוננו הנוסעים, והלוואי ומה שפורסם זה לא נכון והלוואי שמה שאנחנו שומעים הוא לא מדויק.

רויטל סויד: אני רוצה לומר לכם משהו.

רויטל סויד: מה לעשות, מדינת ישראל היא מדינה מיוחדת שיש לה הרבה מאוד היבטים.

רויטל סויד: בשבילנו אל על היא לא רק המטבע לשון שטבעתם בהנהלה כדי שיהיה לכם איזשהו מיתוג שאל על זה הבית אלא אל על זה גם הפנים של המדינה, גם בזירה הבינלאומית, גם איך שאנחנו נראים.

רויטל סויד: אתם בסוף חברת התעופה שלנו.

רויטל סויד: זה לא רק שלנו נוח לנסוע אתכם אלא אתם הפנים של המדינה.

רויטל סויד: שימו לב מה קורה כאן.

רויטל סויד: אותי לא מעניין מה גובה השכר שלכם.

רויטל סויד: מאה אלף שקלים, 150 אלף שקלים, שיהיה לבריאות.

רויטל סויד: לי כן מפריע להבין שעד 2015, לפחות כך אנחנו מבינים, היו לכם טיסות כשטסתם בשני כיוונים ופתאום זה הפך לטיסה בכיוון אחד.

<ניר צוק: את טועה.

רויטל סויד: יכול להיות.

<דוד מימון: אל תטעה אותה.

<דוד מימון: אתה לא מדייק בלשון המעטה.

<דוד מימון: 16 שעות לא פעילות בממוצע לחודש בתשעת החודשים האחרונים.

<דוד מימון: זה הנתון וזאת העובדה.

<ניר צוק: חברים, הנושא הזה היה פעמיים בבית המשפט ופעמיים בית המשפט אמר שאין שום דבר - - -

<דוד מימון: לא היה דבר כזה.

<דוד מימון: שקר וכזב.

<ניר צוק: אתם לא מכירים את הנתונים.

<דוד מימון: 450 טייסים ניצלו את הטיסות החודש.

רויטל סויד: אני רוצה לומר לך משהו, צוק.

רויטל סויד: אתה אומר כאן שהנתונים שאני אומרת אותם - ואני בטח לא ממציאה אותם, אני רק ניזונה – אינם נכונים.

רויטל סויד: אני שומעת כאן את המנכ"ל דוד מימון אומר כאן נתונים אחרים.

רויטל סויד: מכיוון שאני מחזיקה משניכם כאנשים מאוד רציניים ומכיוון שאחת הנקודות המהותיות בסכסוך שלכם, בשבר ובעובדה שחברת אל על לא מסוגלת להתקיים או יותר נכון נמצאת בקשיים שעלולים לאיין את קיומה, זאת העובדה של הטיסות הכפולות או הטיסה בכיוון אחד, ואתה אומר שזה דבר שלא קיים או כמעט ולא קיים - - -

<ניר צוק: לא אמרתי שהוא לא קיים.

<ניר צוק: אמרתי שהיה קיים תמיד.

רויטל סויד: אם כך, בואו תקבלו בבקשה החלטה שזה לא יהיה יותר ואז אני כבר בטוחה שהחברה יהיה לה קצת יותר קל להתקדם.

<ניר צוק: זה בדיוק הבעיה, שאת לא מבינה על מה מדובר וזה נורא חבל.

רויטל סויד: קודם כל, סליחה.

איתן כבל: ניר, אני מציע לך.

רויטל סויד: אם אני כציבור, לא כחברת כנסת, שעוקבת אחרי המאבק הזה, שומעת את הנתונים האלה כל יום בתקשורת, אז אין דבר כזה שאני לא מבינה.

רויטל סויד: יכול להיות שמטעים אותנו, אבל דבר אחד כן צריך להיות מאוד ברור, צוק, עם כל הכבוד, תתכבדו בבקשה, שבו מול מי שנמצא שם ותציגו נתונים אחרים.

רויטל סויד: בינתיים לא שמעתי נתונים אחרים מכם.

רויטל סויד: אני רוצה לומר לך משהו.

רויטל סויד: הזכות של עובדים לשבות היא זכות יסוד מוקנית שאנחנו מגינים עליה בחירוף נפש אבל לא בתחבולות.

רויטל סויד: ימי המחלה האלה, להתקשר, אין טייסים ויש טייסים, בוא נדע שיש שביתה בחברת אל על ואנחנו נלך לחברות אחרות ואולי גם נתאהב בהן על הדרך ואולי גם נעשה את הנוסע המתמיד שלנו שם ואולי כבר יהיה לנו נוח שם וגמרנו.

רויטל סויד: מה זה התחבולות האלה?

<ניר צוק: חברים, אין תחבולות.

<ניר צוק: פעמיים היינו בבית המשפט ובית המשפט אמר שאין, לא מצאנו שום דבר שהטייסים עשו שלא מותר להם.

<ניר צוק: בית הדין לעבודה אמר את זה פעמיים השנה.

<ניר צוק: לא העברתי לך את הנתונים ולכן אין לך.

<ניר צוק: אני מודה.

<ניר צוק: לא העברתי לך את הנתונים.

רויטל סויד: לי ולכל אזרחי מדינת ישראל.

<דוד מימון: אני יכול להקריא את הרשימה.

רויטל סויד: לי ולכל אזרחי מדינת ישראל, כי אני רוצה לומר לך משהו, צוק.

רויטל סויד: אנחנו בתוך עמנו יושבים ואת הקול שאתה שומע מכל חברי הכנסת כאן, מכולם, ותשים לב שזה חוצה אופוזיציה וקואליציה, זה הקול של הציבור.

רויטל סויד: הקול של הציבור, מה לעשות, במקרה מאוד נדיר לא אתכם.

רויטל סויד: לכן יש לכם בעיה שכל הציבור לא מבין את הדברים האלה.

<ניר צוק: אכן יש לנו בעיה ואכן מי שעוצר את הטיסות זה המנכ"ל.

איתן כבל: תודה.

רויטל סויד: לא סיימתי.

רויטל סויד: אני רוצה לסיים.

איתן כבל: בסדר.

איתן כבל: לדעתי, כמו בשירות לקוחות, צריך להקליט את השיחות ביניכם.

<ניר צוק: הן מוקלטות ודרך אגב, יוצאות לתקשורת.

רויטל סויד: צוק, אני עורכת דין כבר 25 שנים ויש את החוק היבש שיכול להיות שבבית הדין באים ואומרים לא מצאנו שום פגם על פי החוק, ויש את הסאב-טקסט.

רויטל סויד: את הסאב-טקסט כולנו מכירים.

רויטל סויד: אל תענה לי, סליחה.

רויטל סויד: תן לי לסיים את הדברים ואחר כך תגיד מה שאתה רוצה.

רויטל סויד: אני אשמח לשמוע אותך.

רויטל סויד: את הסאב-טקסט כולנו מבינים.

רויטל סויד: אז בוא בבקשה, לא נעשה אחד לשני עם העין, ואנחנו יודעם מצוין מה זה שמתקשרים ל-21 וה-22 שיושב כאן במקרה לא הגענו אליו היום וחבל שלא התקשרנו אליו וזה חולה וזה לא יכול וזה לא ישן מספיק ולזה אין שמונה שעות.

רויטל סויד: באמת.

רויטל סויד: די.

רויטל סויד: אנחנו לא נמצאים כאן כי באנו להתריס.

רויטל סויד: אנחנו באנו לכאן כי להגיד לכם די.

רויטל סויד: מגיע לכם משהו, שבו ותעשו את זה בהידברות.

רויטל סויד: אל תעשו את זה על חשבוננו.

רויטל סויד: לא על חשבון הנוסעים, לא על חשבון המדינה.

רויטל סויד: מי שעושה את המשחקים האלה, תסלח לי מאוד, זה אתם.

<ניר צוק: לא.

רויטל סויד: אתה יודע מה?

רויטל סויד: אז מה לכם בעיה רצינית כי כך זה נראה.

איילת נחמיאס ורבין: איתן, יש לי הצעה לסדר.

איילת נחמיאס ורבין: תודיעו שאתם חוזרים.

<ניר צוק: אנחנו אף פעם לא עזבנו.

איילת נחמיאס ורבין: לא רק שאתם חוזרים למשא ומתן אלא שעד סוף השבוע הקרוב כל הטיסות יתקיימו כסדרן.

<ניר צוק: אנחנו מקיימים את כולן.

איילת נחמיאס ורבין: לא.

איילת נחמיאס ורבין: כסדרן.

איילת נחמיאס ורבין: אם אתה אומר שהסיפור היא לא הטיסה במסלול אחד, אז תעשו טיסה בשני מסלולים.

רויטל סויד: אני רציתי לסיים בשיח הגזעני והנמוך והאישי שבעיני לא אמור לאפיין חברה שאני תופסת אותה כערכית ואנשים שאני תופסת אותם כערכיים.

רויטל סויד: אני רוצה לומר לך משהו, צוק, וזה לא אתה, ואתה בטח לא אחראי על גדי, על אדון פלדמן.

<ניר צוק: גדי התנצל.

<ניר צוק: טעה.

<ניר צוק: גמרנו.

רויטל סויד: אני שמחה שאתה אומר את זה.

<ניר צוק: הוא התנצל.

<ניר צוק: טעה.

<ניר צוק: גמרנו.

איתן כבל: האמת היא שאין לי מושג במה דברים אמורים.

דוד ביטן: גם לי.

<ניר צוק: הוא טעה.

<ניר צוק: התנצל.

רויטל סויד: אני רוצה לומר לך מה זה מאפיין.

דוד ביטן: לא שמענו.

דוד ביטן: מה היה.

רויטל סויד: היה פוסט.

<ניר צוק: אני אגיד לכם.

<ניר צוק: היה פוסט אישי של טייס.

רויטל סויד: סליחה, אני מדברת.

רויטל סויד: אם באופן שאתה מקשיב לי אתה מקשיב ומנהל משא ומתן, אז אתה לא מקשיב.

רויטל סויד: סליחה.

רויטל סויד: אתה רוצה להשמיע אך ורק את הדעה שלך ואת העמדה שלך, ובניגוד לחבריי אני לא התפרצתי כי אני לא מתפרצת.

רויטל סויד: היה פוסט שכתב טייס בשם גדי פלדמן שבו הוא התייחס למשבר הזה ואז הוא כתב שהכול נובע מהרגשות התוניסאים של המנכ"ל.

רויטל סויד: אני רוצה לומר לך משהו.

רויטל סויד: זה מאוד יפה שגדי פלדמן התנצל.

<דוד מימון: הוא לא התנצל.

רויטל סויד: הוא לא צריך להתנצל בפני אדון מימון שעכשיו אני שומעת שהוא לא התנצל.

רויטל סויד: הוא צריך להתנצל בפני כל מדינת ישראל.

רויטל סויד: הוא צריך להתנצל מכיוון שאנחנו רואים שלסכסוך הזה נכנסים דברים לא ענייניים.

רויטל סויד: רגשות תוניסאים.

רויטל סויד: נכנסים דברים לא ענייניים.

רויטל סויד: לפי איך שזה נכתב זה בכלל לא מאבק על מה שאתם תופסים מול מה שההנהלה תופסת אלא אלה מאבקים אישיים.

דוד ביטן: הוא צרך לפטר אותו.

רויטל סויד: את המאבקים האישיים האלה, עם כל הכבוד, לא על הגב שלנו כנוסעים ובטח לא עם נימה גזענית שאני קיוויתי שכבר עברה מן העולם, בטח בחברת התעופה שאני תופסת אותה כבית שלי.

איתן כבל: תודה.

דוד ביטן: אני רוצה להגיד לכם שמאז שהמנכ"ל הזה, התוניסאי, בחברה, החברה מצליחה.

רועי פולקמן: אני התלבטתי אם לבוא לדיון הזה וגם תהיתי למה אנחנו צריכים לנהל דיון על חברה פרטית.

איתן כבל: אם היית בפתיח, היית מבין למה.

רועי פולקמן: יכול להיות.

רועי פולקמן: הפסדתי את הפתיח.

רועי פולקמן: זאת חברה פרטית ואם הם רוצים להרוס אותה, ההנהלה עם הטייסים, שיהרסו את החברה ונטוס בחברות טיסה אחרות.

רועי פולקמן: יש מספיק חברות טיסה בישראל, עם כל הצער ולסמל ההיסטורי.

רועי פולקמן: אבל זה נכון שיש כאן כמעט 6,000 עובדים ונכון שכשיש מפעל שעומד לקרוס עם 6,000 עובדים, ועדת הכלכלה עושה מה שצריך כדי לעזור.

איתן כבל: היא גם מפקחת על תחום התעופה בישראל.

איתן כבל: אל על היא אורחת כבוד.

רועי פולקמן: זה ברור שאל על היא אורחת כבוד.

איתן כבל: פרטי, זה לא רק שיש לך עניינים.

איתן כבל: פרטי זה גם שאתה בא לבקש כאן לפתוח לך טיסות ולאשר לך טיסות.

רועי פולקמן: על זה אני רוצה לומר משהו.

רועי פולקמן: אל על צריכה להבין שהעולם השתנה.

רועי פולקמן: אם יש חברה שהחליטה לאבד את עצמה לדעת ורוצה להרוס את המותג שיהיה לא פשוט לשקם אותו.

רועי פולקמן: אני כאזרח שומע את השיח הציבורי.

דוד ביטן: אין לך מה לדאוג.

דוד ביטן: כחלון יעשה רפורמה והיא תשוקם.

רועי פולקמן: אני שמח על הפרגון, כמו שאמר כחלון בימים האחרונים.

איתן כבל: דוד עובד על זה יפה.

דוד ביטן: עוד לא התחלתי אתו.

דוד ביטן: כשאני אתחיל אתו, המצב שלו יהיה קשה.

רועי פולקמן: אין בעיה.

רועי פולקמן: אנחנו כל הזמן עושים את זה אחד לשני.

רועי פולקמן: יש כאן אירוע של 6,000 עובדים וזה העניין כאן כי אחרת החברה, אם היא רוצה להרוס את עצמה, בסדר.

רועי פולקמן: אני רוצה להגיד דבר אחד שבעיני הוא כן אמירה שלפחות לי חשוב להגיד אותה.

רועי פולקמן: אני אומר את זה להנהלה ואני אומר את זה לטייסים.

רועי פולקמן: אני חושב שלא צריך להתנהל דיון בין ההנהלה לטייסים אלא צריך להתנהל דיון בין ההנהלה לעובדים.

רועי פולקמן: כל השיח הזה שיש כאן טייסים וצריך לנהל אתם שיח מיוחד, בעיני הוא שערורייה.

רועי פולקמן: זו חברה פרטית, אני לא חושב שכמו שעשינו כאן עם הבנקים, צריך להתערב בשכר אבל בוודאי שאם הפער בין העובד הממוצע באל על לטייס הוא פי עשר או פי 15 - סתם, לא בדקתי את הנתונים אבל אני מוכן להעריך בעדינות – שיבושם לכם, אם אתם חיים עם זה טוב.

רועי פולקמן: אני אומר את זה כמי שהתעסק קצת בתחומי הכלכלה והמודלים בעולם של חברות מהסוג הזה.

רועי פולקמן: זה מתכון להרס של חברות.

רועי פולקמן: אם אין לכם בעיה עם זה, בכיף.

רועי פולקמן: אם הפער בין השכר של דיילת אוויר לטייס הוא פי 15, בהצלחה.

רועי פולקמן: המחיר לחברה יגיע.

רועי פולקמן: אני רק אומר עקרונית בעיני.

רועי פולקמן: אתם רוצים לשלם לטייס מאתיים אלף שקלים בחודש ולעובד צוות קרקע 8,000 שקלים, אם ההנהלה חושבת שהיא יכולה לנהל כך את החברה – לבריאות.

רועי פולקמן: אני חושב שזאת טעות במובן העסקי.

רועי פולקמן: אני אומר שאין מה לנהל דיונים עם הטייסים.

רועי פולקמן: לכן אני חולק על ידידי דוד ביטן.

רועי פולקמן: ההסתדרות כאן היא שחקן כי צריך לנהל דיון על העובדים וצריך להחליט איך החברה מתנהלת בין ההנהלה לעובדים, איזה מערכות אמון בונים, איך מערכות היחסים נראות, לפתוח הסכמים, ואם לא טוב לטייסים – אז שלא יהיה טוב לטייסים וייקחו טייסים חדשים.

רועי פולקמן: אני לא יודע מה אתם יכולים לעשות אתם, אני לא יודע מה המגבלות החוקיות אבל עם כל הכבוד, הטייסים הם לא אליטה משרתת נחמדה שמנהלים דיון נפרד אתה.

רועי פולקמן: אני אומר את זה לטייסים.

רועי פולקמן: אתם לא חברת אל על.

רועי פולקמן: אני מאוד מעריך את הטייסים.

דוד ביטן: זה מקובל.

רועי פולקמן: זה לא מקובל.

דוד ביטן: אני לא מסכים אתך.

<ניר צוק: אתה צודק.

<ניר צוק: אין דיון אתנו.

<ניר צוק: הדיון הוא עם כל העובדים.

רועי פולקמן: מצוין.

רועי פולקמן: אנחנו רואים את זה בחברות ממשלתיות, עכשיו במכון התקנים וברשות השידור.

רועי פולקמן: כן, יש 5,000 ועדים.

דוד ביטן: אני מבקש, אל תזכיר את רשות השידור.

רועי פולקמן: אני מזכיר.

רועי פולקמן: הסיבה שהגענו לגוף המפורק הזה היא כי יש 5,000 ועדים וההנהלה רבה עם ההוא ועם ההוא ומנהלת דילים כאן ושם.

דוד ביטן: גם בגלל שיושב ראש ההסתדרות לא רצה.

רועי פולקמן: לכן אני אומר שהדיון הוא על חברה, איזה תרבות ארגונית יש בחברה.

רועי פולקמן: אני לא נכנס, אני לא בקיא בפרטים, אם סגרתם דיל על חוזה מסוים כדי שהכול יהיה בשעות נוספות כדי שהמשכורת בסיס היא ארבעים אלף שקלים.

רועי פולקמן: הרי אנחנו מכירים את הדילים האלה, את הטריקים האלה.

רועי פולקמן: יש משכורת בסיס לטייס שלושים אלף שקלים, ארבעים אלף שקלים, אבל עם השעות הנוספות הסכום יגיע למאה אלף שקלים.

רועי פולקמן: כדי שיהיו שעות נוספות, אין מספיק טייסים.

רועי פולקמן: חברים, אנחנו מבינים, אנחנו לא נולדנו אתמול, אנחנו מכירים קצת איך המערכות האלה עובדות, אבל כך הורסים חברה.

רועי פולקמן: אם זה מקובל במערכת היחסים הפנימית הארגונית שיהיה לכם שכר בסיס שהוא שליש ממה שאתם אמורים לקבל בסוף בגלל שעות נוספות ובגלל זה לא יהיו מספיק טייסים – מאה אחוז.

רועי פולקמן: אני חייב לומר לכם שאין לכם לגיטימציה בשום חברה – אני אומר את דעתי הציבורית, אין לי מעמד כאן, תעשו מה שאתם רוצים, מבחינתי תעשו מה שאתם רוצים, אתם חברה פרטית – לנהל דיון על תנאי הטייסים.

רועי פולקמן: יש לכם לגיטימציה לנהל דיון על העובדים, על חוזי העובדים, על יחסי העובדים כחלק מעובדי אל על.

<ניר צוק: זה בדיוק מה שקורה.

רועי פולקמן: אין לכם לגיטימציה ציבורית לנהל דיון כטייסים.

רועי פולקמן: לא תקבלו לזה אוזן קשבת לא בכנסת ולא בציבור.

רועי פולקמן: אם אל על ירצו לנהל דיון על מערכות היחסים של החברה וההנהלה, מצוין.

רועי פולקמן: אני מקווה מאוד כאזרח ישראלי לטוס באל על, חשוב לי המותג הזה, אבל אם אתם תריבו, החברה תקרוס ויכול להיות שאנחנו כמדינה נחפש חברה אחרת, כמו שעושים בהרבה דברים אחרים.

רועי פולקמן: החברה תיסגר ונמצא דרך להקים חברה לאומית אחרת.

איתן כבל: תודה.

איתן כבל: ביקשה לדבר גברת ליאור קסטוריאנו.

איתן כבל: לאחר מכן עורכת הדין יעל טבק.

איתן כבל: לאחר מכן מרטין שטרן.

<ליאור קסטוריאנו: אני עובדת 15 שנים כדיילת אוויר.

<ליאור קסטוריאנו: אני דיילת קבועה שמרוויחה שכר מינימום, 4,825 שקלים.

<ליאור קסטוריאנו: אני רוצה להגיד שאל על היא המוביל הלאומי והיא הבית שלי.

<ליאור קסטוריאנו: אל על היא דגל ישראל והיא טייסים של חיל האוויר.

<ליאור קסטוריאנו: מה שקרה כאן זה שיימינג אחד גדול.

<ליאור קסטוריאנו: מה שהחברה עושה לטייסים שלנו, שהם הטובים ביותר, ואני כבר טסתי בחברות אמריקאיות ואני יודעת מה זה, ואני גם טסה עם החברות החכורות ויואל פלדשו יושב כאן ואני גם אמרתי לרת"ע שלדעתי יש כאן דברים שנעשים ואנחנו לא ניכנס לרזולוציה כזאת.

<ליאור קסטוריאנו: מה שאני אומרת זה שאנחנו, ה-5,500 עובדים בשכר המינימום, בהסכם קיבוצי ישן משנת 1998, הצלחנו להגיע ליושב ראש ההסתדרות אבי ניסנקורן בזכות הטייסים שלהם היה את הכוח להביא אותנו לשם.

<ליאור קסטוריאנו: הבנו שצריך לשנות כי לא יכול להיות שאנחנו נעבוד עם הסכמים כאלה ישנים בזמן שחברת אל על מרוויחה מיליונים על הגב של העובדים.

<ליאור קסטוריאנו: ברגע שיש לך תדמית של חברת אל על עם דגל ישראל, שבנינו, העובדים, ההון האנושי, הדיילת שעובדת ומדברת עברית עם הנוסעים והטייס שבא מחיל האוויר וכן, יש לו ניסיון ויש לו כשירות מבצעית והם באמת עם הכשירות המבצעית.

<ליאור קסטוריאנו: מעניין אם אתה יודע מה זה FAA, חוק 117, כשירות מבצעית.

<ליאור קסטוריאנו: אתה יודע מה זה?

<ליאור קסטוריאנו: לא.

<ליאור קסטוריאנו: לכן אתה אומר שהם רוצים לחזור בטיסה בביזנס.

<ליאור קסטוריאנו: אני אסביר לך משהו.

<ליאור קסטוריאנו: יש חוק FAA שחל על הטייסים של אל על וניר אולי לא יודע להסביר את זה אבל מעל שמונה שעות טיסה, ה-FAA לא מאשר לטייסים, קפטן ופירסט אופיסר, לטוס מעל שמונה שעות טיסה פעילה ביום.

<ליאור קסטוריאנו: זאת אומרת שאם הטיסה לניו יורק היא תשע שעות, ונגיד קיצרנו אותה בשלוש שעות, זה אומר שאם היא בתשע שעות, אתה כבר צריך לשים עוד טייס על הטיסה בגלל כשירות מבצעית.

<ליאור קסטוריאנו: אתם אפילו לא יודעים את זה.

<ליאור קסטוריאנו: אתם אומרים שהם רוצים לפצל אבל בן אדם שנחת בבוקר - - -

<עומר שלו: את מטעה את הוועדה.

<ליאור קסטוריאנו: לא.

<ליאור קסטוריאנו: אני חייבת להסביר את זה.

<ליאור קסטוריאנו: הטייסים לא קשורים.

<ליאור קסטוריאנו: יש דיילים שמחכים לטיסה, יש דיילים שעובדים וזה לא בסדר להאשים את הטייסים.

דוד ביטן: באף חברה לא מחליפים אחרי שמונה שעות.

<ליאור קסטוריאנו: יונייטד, דלתא, כל מי שעובד תחת ה-FAA.

<ליאור קסטוריאנו: רק הטיסות החכורות מ סכנות את הנוסעים ואת הצוות.

<ליאור קסטוריאנו: לא יתכן שאני ארוויח 4,800 שקלים ואתם תדברו על הטייסים.

דוד ביטן: את צודקת.

דוד ביטן: לכן אני לא מבין מה את מגינה עליהם.

רויטל סויד: זה לא הדיון עכשיו.

דוד ביטן: למה את מגינה עליהם?

רויטל סויד: אנחנו לא יודעים את הנתונים שאת אומרת.

דוד ביטן: את מגינה עליהם?

רויטל סויד: אנחנו לא אמורים לדעת את הדברים שאת אומרת.

דוד ביטן: צריך להעלות את המשכורת שלך ל-10,000 שקלים, אבל מה את מגינה עליהם?

<ליאור קסטוריאנו: גונבים לי את הפרנסה, נותנים את זה לחברות זרות.

<ליאור קסטוריאנו: זה לא בסדר.

איתן כבל: ליאור, את ביקשת יפה לדבר, נתתי לך לדבר, אני בקושי יכול לצעוק כי אם היית שומעת את הקול שלי, כבר הייתי מעיף אותך על המטוס הראשון החוצה.

<ליאור קסטוריאנו: החכור.

איתן כבל: סליחה, אל תתחכמי אתי.

איתן כבל: נתתי לך לדבר.

איתן כבל: את יצאת מהנתיב.

איתן כבל: אני ביקשתי ממך עכשיו לא לעשות לי כאן מדור פרסום ומה שאת אומרת צוק לא יודע?

איתן כבל: הוא יודע.

איתן כבל: לא יודע להציג את עצמו?

איתן כבל: באמת.

איתן כבל: לפחות אל תביכי את עצמך ואותנו.

איתן כבל: נתתי לך לדבר, תתמקדי בזה ועד כאן.

איתן כבל: רשות הדיבור לעורכת הדין יעל טבק שאני מקווה שתדבר בצורה קצת יותר מכובדת.

רויטל סויד: עורכת דין של מי?

איתן כבל: של התאחדות סוכני הנסיעות.

דוד ביטן: מימון, אחרי עשר שנות עבודה לא צריך להרוויח שכר מינימום.

איתן כבל: ברור.

דוד ביטן: במקום לדבר על המגזר שלך, את מגינה עליהם?

<ליאור קסטוריאנו: אני מדברת על 5,500 עובדים.

איתן כבל: סליחה, צאי החוצה.

<דוד מימון: חבר הכנסת ביטן, אני הצעתי בתוספת השכר האחרונה - - -

איתן כבל: לא, לא רוצה את העזרה שלך.

דוד ביטן: שאלתי אותו שאלה.

<דוד מימון: הוא שאל אותי לגבי השכר.

איתן כבל: קודם כל, בואו נרגיע כאן כי הגברת הזו עם כל הכבוד, לעזור לכם היא לא עזרה מבחינתי.

איתן כבל: במקום שתדבר על העובדים שהיא אמורה לייצג, היא באה לדבר על הטייסים?

איתן כבל: באמת.

איתן כבל: היא כותבת לי שהיא רוצה לדבר על התנאים לדיילות.

איתן כבל: זה מה שכתוב כאן.

איתן כבל: חשבתי שהיא באה לדבר על התנאים ולהציג את התנאים של הדיילות.

דוד ביטן: לא ראיתי דבר כזה.

איתן כבל: לא כולם טסים.

איתן כבל: יש עוד שרשרת של עובדים.

<דוד מימון: אנחנו הצענו ביוני 2015 בהסכם העבודה שנחתם ביוני 2015 לחלק תוספת שכר דיפרנציאלית.

<דוד מימון: זאת אומרת, לתת לאנשים כמו ליאור ואחרים שמרוויחים שכר נמוך שבעה-שבעה וחצי אחוזים ולטייסים שהם השיאנים באל על, לקבל אחוז וחצי-שניים.

<דוד מימון: לצערי ההסתדרות לא הצליחה לשכנע את הטייסים ואת כל ועד העובדים לקבל את זה.

<דוד מימון: זו הדוגמה.

<דוד מימון: ניסנקורן מאוד תמך אישית.

<דוד מימון: לי הוא אמר שזאת הצעה מדהימה.

רויטל סויד: כמה דיילים יש בוועד העובדים?

רויטל סויד: כמה נציגות לדיילות יש בוועד העובדים?

<קריאה: ארבע.

איתן כבל: רשות הדיבור ליעל טבק.

איתן כבל: לאחר מכן ידבר מרטין שטרן.

איתן כבל: בשעה 4:00 אני צריך לסיים כי יש לי כאן עוד דיון.

<יעל טבק: אחר צהרים טובים.

<יעל טבק: תודה רבה שכינסתם את הדיון הזה.

<יעל טבק: אני כאן בשם כ-400 משרדי נסיעות וכ-4,500 סוכני נסיעות שהדבר שהכי מפחיד אותם זה שבשבוע הבא משהו יקרה כאן והצדדים לא יצליחו להגיע להסדר ותהיה שביתה.

<יעל טבק: אין לנו שום עניין לקחת צד כלשהו.

<יעל טבק: יש כאן הסכמים מסחריים שהם לא מענייננו אבל בסופו של דבר אנחנו מבקשים לזכור, נכון, יש גם את החברה וגם את הטייסים וגם את הנוסעים, אבל בבקשה, תחשבו על זה שעל כל נוסע שלא יכול עכשיו לצאת מהארץ, ובמיוחד כל נוסע שלא יכול להיכנס לארץ, יש מעגלים שלמים שמושפעים.

<יעל טבק: אלה נוסעים שבסוף לא מגיעים למלונות שלהם, למסעדות ולכל החנויות שהם היו יכולים להיכנס אליהן.

<יעל טבק: כל הסוכנים שאנחנו מייצגים, במיוחד אלה שעוסקים בתיירות פנים, מאוד מאוד נפגעים מזה.

<יעל טבק: כל המעגלים שסובבים, כל מעגלי התיירות.

<יעל טבק: אני יודעת שאין שום מנדט כאן להתערב בהסכמי שכר וכמובן שאנחנו לא מבקשים לקחת צד, אבל אנחנו כן מבקשים עד כמה שהוועדה יכולה ועד כמה שאולי השרים הרלוונטיים – התחבורה והתיירות – יכולים, לקחת את הצדדים יד ביד לאיזושהי הידברות וגישור.

<יעל טבק: אמר חבר הכנסת בן צור שבמלחמה כולם מפסידים.

<יעל טבק: בבקשה, אני מבקשת מהצדדים, אל תגיעו למצב של שביתה.

<יעל טבק: אני מבקשת בשם אלפי בתי אב שזו הפרנסה שלהם.

איתן כבל: תודה.

איתן כבל: היית ממוקדת ועניינית.

איתן כבל: רשות הדיבור למרטין שטרן.

<מרטין שטרן: אני מופיע כאן היום כנוסע של אל על ואני חושב שאני מייצג את כל הנוסעים של אל על.

<מרטין שטרן: אני מחזיק כרטיס פלטינום מ-1985, שנה-שנה, בלי הפסקה.

<מרטין שטרן: אני חושב שהמשפחה שלי עשתה אלף טיסות באל על ואני חושב שאנחנו נאמנים

<מרטין שטרן: אני מופיע כאן היום כנוסע של אל על ואני חושב שאני מייצג את כל הנוסעים של אל על.

<מרטין שטרן: אני מחזיק כרטיס פלטינום מ-1985, שנה-שנה, בלי הפסקה.

<מרטין שטרן: אני חושב שהמשפחה שלי עשתה אלף טיסות באל על ואני חושב שאנחנו נאמנים ביותר ואני מקווה להמשיך בכך.

<מרטין שטרן: קצת כואב לי שהמנכ"ל הראשון שלא פגשתי עד היום הוא אדון מימון.

<מרטין שטרן: בעבר הכרנו את כולם, אבל זה המצב.

<מרטין שטרן: לפני שאני רוצה להתייחס, אני רוצה לשאול שאלה.

<מרטין שטרן: אני יושב כאן כאדם בלתי תלוי.

<מרטין שטרן: אני הבנתי מאדון צוק שמדובר ב-3,000 לטיסה.

<מרטין שטרן: זאת אומרת שאם הטייסים היו מקבלים 3,000 דולר, הטיסה הייתה יוצאת.

<דוד מימון: אמרתי מיליון וחצי דולר לחודש.

<דוד מימון: זה לא 3,000 דולר לטיסה.

<דוד מימון: זה שקר.

<מרטין שטרן: בחודש האחרון אני מצאתי את עצמי בטיסות שונות ומשונות עם היי-פליי, עם פריבילג', מצאתי את עצמו בטיסה, במקום עם אל על להיתרו, עם ארקיע ללוטון.

<מרטין שטרן: מצאתי את עצמי עם דברים שונים ומשונים שלא הייתי מאחל לאף אחד.

<מרטין שטרן: טיסות ביזנס שהזמנתי, מצאתי את עצמי באקונומי במקום נידח.

<מרטין שטרן: לא משנה.

<מרטין שטרן: דברים נוראיים.

<מרטין שטרן: אני חושב שאני יכול להגיד שאני מייצג את עם ישראל וזה מה שחשוב.

<מרטין שטרן: אם מה שאנחנו מדברים זה על 3,000 דולר לטיסה, זה הרבה כסף, אבל יש לנו כאן בעלים פרטיים, אז בואו נשים את הסיפור מאחור.

<מרטין שטרן: גברת לאה יודעת את זה.

<מרטין שטרן: אני ישבתי בחדר הזה כשהפריטו את אל על.

<מרטין שטרן: ההסתדרות הציונית החזיקה אז שניים וחצי אחוזים מהמניות בחברה ואני התנגדתי למכירה של המניות האלה.

<מרטין שטרן: אמרתי לשעת חירום, מישהו אחר, חוץ מהבעלים הפרטיים, צריך להחזיק משהו.

<מרטין שטרן: דיברנו על מניית זהב בחדר הזה.

<מרטין שטרן: אף אחד לא ידע מה זה מניית זהב.

<מרטין שטרן: לא למדנו.

<מרטין שטרן: לא שמענו כלום.

<מרטין שטרן: הייתה ריצה להפריט את החברה ואנחנו לא הבנו מה קורה.

<מרטין שטרן: מה שחשוב היום.

<מרטין שטרן: אם מדובר ב-3,000 דולר או אפילו במיליון וחצי דולר בחודש, זה 18 מיליון דולר לשנה, בואו נשים את הסכום על השולחן.

<מרטין שטרן: אנחנו עם בעלים פרטיים והבעלים הפרטיים האלו, דבר אחד הם צריכים לזכור.

<מרטין שטרן: כשמישהו עלה לאתר של אל על השנה במרץ, ואני בטוח שיואל גם עשה בדיוק כמוני, הוא ראה שני דברים מעניינים.

<מרטין שטרן: במרץ, לפני שהיו כל הבעיות האלו.

<מרטין שטרן: הודיעו ברבים שכל הטיסות לפראג, במשך כל השנה, בוצעו על ידי חברת שכר.

<דוד מימון: כי הפיצולים נמשכים שנה.

<דוד מימון: מאוקטובר.

<מרטין שטרן: לא לקחו בחשבון שיש סיכום.

<מרטין שטרן: כבר מראש אמרו שכל הקיץ יהיה כך וגם כל הטיסות לטורונטו יהיו באמצעות חברת שכר.

<מרטין שטרן: לי יש ילדים שהיו בפראג ואמרו שזה היה נורא ואיום.

<מרטין שטרן: יש לי אחיין שעושה את הקו של טורונטו ואמר שזה איום ונורא.

<מרטין שטרן: זאת אומרת שכל הסיפור הזה בנוי על פחות מדי מטוסים.

<מרטין שטרן: היו צריכים להיות לנו יותר מטוסים ועכשיו מקבלים את המטוסים החדשים.

<מרטין שטרן: אני שואל למה לא יכלו לעשות חכירה יבשה?

<מרטין שטרן: אתם לא יודעים את ההבדל בין חכירה יבשה לבין חכירה רטובה?

איילת נחמיאס ורבין: למה?

איילת נחמיאס ורבין: אני דיברתי על זה.

איילת נחמיאס ורבין: דיברתי על חכירה יבשה.

<מרטין שטרן: בחכירה רטובה, זה בא עם הצוות ועם הטייסים.

<מרטין שטרן: בחכירה יבשה אתה מקבל מטוס ואז אתה יכול לעשות עם זה מה שאתה רוצה.

<מרטין שטרן: אם היו לוקחים שני מטוסים בחכירה יבשה עם הצוות שלנו, עם הטייסים שלנו, זה היה אחרת.

<דוד מימון: הם לא רוצים לטוס.

<דוד מימון: מה לא מובן?

<דוד מימון: כיוון אחד.

<דוד מימון: אתה היית מוכן לעבוד חצי משרה ולקבל עבור משרה מלאה?

<מרטין שטרן: אנחנו יודעים מה הסכום הכולל.

<מרטין שטרן: הסכום הכולל הוא עוד 18 מיליון דולר.

<מרטין שטרן: מדובר על כסף.

<מרטין שטרן: אז מה אנחנו יושבים כאן?

<מרטין שטרן: מדובר על כסף.

<מרטין שטרן: תחסכו את הסכום הזה של 18 מיליון דולר וכולנו נוכל לטוס.

איתן כבל: תודה.

איתן כבל: אני מודה לך.

<עופר אלוני: אני קברניט באל על, 23 שנים בחברה, והיום ביקשו ממני לבוא כנציג איגוד הטייסים.

<עופר אלוני: אני רוצה לדבר על שני דברים.

<עופר אלוני: קודם כל, חברת הכנסת סויד, מה שעשית כאן עם הסיפור של גדי פלדמן – דיברנו על מוסר – זה לקחת פוסט של טייס אחד פרטי שעשה למישהו ואחר כך התנצל עליו ולהפוך אותו לתופעה - - -

איתן כבל: לא.

איתן כבל: סליחה.

איתן כבל: היינו כאן.

רויטל סויד: אתה יודע איך מרגישים הרבה מאוד אנשים כתוצאה מהפוסט הזה?

<עופר אלוני: אני יודע.

רויטל סויד: אתה מדבר על מה אני עשיתי?

איתן כבל: עופר, אני מקווה שאתה טס יותר טוב מכפי שאתה מקשיב.

<עופר אלוני: אני מקשיב טוב.

איתן כבל: אני מאוד מקווה.

איתן כבל: תקשיב לי עכשיו טוב.

איתן כבל: הייתי כאן, לא צריך ללכת למיקרופיש באוניברסיטה העברית ולא צריך לרדת לארכיון.

איתן כבל: זה היה לפני כמה דקות.

איתן כבל: היא לא אמרה כל הטייסים.

איתן כבל: היא אמרה שהיא מצטערת ודיברה על אדם אחד.

איתן כבל: כשדיבר גרבוז, אמרו שכל האשכנזים מדברים כך?

איתן כבל: אנא, אל תצא מהאטמוספרה.

איתן כבל: תודה לך.

<עופר אלוני: תודה רבה.

<עופר אלוני: דיברו כאן על מלחמה ועל מוסר ואני מסכים אתך שזה נורא שטייסים שרק לפני שנייה היו בחזית של המוסר, נשמעו כאנשים הכי אמינים שאנחנו יכולים לסמוך עליהם וכאן מנסים להוכיח בהקלטות סתר ובכל מיני דברים שבעצם מדובר בשקרנים, גנבים, חזירים.

<עופר אלוני: את כל הדברים האלה אני שמעתי ואני שומע בפייסבוק והרבה מאוד פוסטים שם קוראים לי חזיר, גנב, פושע.

<עופר אלוני: יש כאן בעיה מוסרית שלוקחים קבוצה של 600 טייסים, ואני מציע לך לשאול את עצמך איך אותם 600 טייסים או 550 טייסים שאתמול היו ועדיין עושים מילואים וטסים וסומכים עליהם שיזרקו את הפצצות במקום ולא ירמו, איך הם כולם נעשים גנבים ורמאים ומתחלים ואומרים שהם חולים כשהם לא חולים?

רויטל סויד: כאן אף אחד לא אמר שאתם גנבים, רמאים ופושעים.

<עופר אלוני: לי אמרו אישית את כל הדברים האלה.

רויטל סויד: לא מעניין אותנו מה אמרו לך.

רויטל סויד: אנחנו בדיון ענייני כאן עם נקודות שעלו.

רויטל סויד: אנחנו לא מדברים עכשיו על גנבים, פושעים ורמאים.

איתן כבל: עופר, אם אני אקריא לך את כל מה שכותבים עלי בפייסבסוק, אז מה?

<עופר אלוני: אני מסכים.

<עופר אלוני: בסדר.

<עופר אלוני: לא גנבים, אבל לא ישרים.

<עופר אלוני: פוגעים כאן במותג לאומי.

<עופר אלוני: הבן שלי אומר שעד היום הוא היה גאה להגיד שאבא שלו טייס והיום הוא אומר את זה בשקט.

<עופר אלוני: דוד מימון שיושב כאן, המנכ"ל, אמר לאחד הטייסים הבכירים שלנו: כשאני אכנס בכם, אתם תתביישו להראות את הפרצוף שלכם.

<עופר אלוני: כך לא עושים מלחמה, גם אם המלחמה היא צודקת.

<עופר אלוני: אני לא אומר עכשיו אם אנחנו צודקים או הם צודקים.

<עופר אלוני: יש חוקים גם במלחמה.

<עופר אלוני: במלחמה לא הורגים שבויים, במלחמה לא שוחטים פרות קדושות ולא הורסים שם של ציבור שלם כדי להשיג משהו במשא ומתן כזה או אחר.

איתן כבל: תודה.

רויטל סויד: לא אמרת שום דבר ענייני.

איתן כבל: לא חשוב.

איתן כבל: הטלת את הפצצות לא במטרה.

איתן כבל: סליחה, אני אומר לך, כך אני מרגיש.

איתן כבל: נתתי לך את ההזדמנות לדבר.

רויטל סויד: לא נתת תשובה לשום דבר.

<עופר אלוני: אנחנו רוצים לחזור לעבודה.

<פנחס גינזבורג: אני דירקטור בחברה.

<פנחס גינזבורג: הייתי רוצה להתייחס לכמה דברים שהעלון חברי הכנסת ושהעלו נציגי הטייסים.

<פנחס גינזבורג: ב-18 בנובמבר 2016, לא מזמן, בערוץ 10, התראיין ניר צוק בטלוויזיה ואמר: יש לנו הסכם מוזר שבו שעות הטיסה קובעות את המשכורת שלנו, את לא מצפה ממני ללכת ולטוס כמו שההנהלה רוצה מהר, כדי שאני אפסיד כסף, לא? זה לגבי מה שאמרה חברת הכנסת.

<פנחס גינזבורג: לגבי הנושא שצריך לדבר עם כל העובדים.

<פנחס גינזבורג: התנהל במשך שלוש שנים משא ומתן עם כלל עובדי החברה מכל המגזרים.

<פנחס גינזבורג: נחתם לפני שנה הסכם עבודה קיבוצי חדש, הטוב ביותר מבחינת התוספות לעובדים שנחתם לפחות בעשרים השנים האחרונות.

<קריאה: זה לא נכון.

<פנחס גינזבורג: כל העובדים חתמו עליו.

<פנחס גינזבורג: הטייסים חתמו עליו.

<קריאה: יוני 2015.

<פנחס גינזבורג: נחתם ביוני 2015.

<קריאה: לא התנהל משא ומתן מגזרי.

<פנחס גינזבורג: כל המשא ומתן נסגר ונחתם הסכם עבודה כולל שקט תעשייתי עד חודש ספטמבר 2018.

<פנחס גינזבורג: לא יעלה על הדעת שחודש אחרי שמקבלים תוספות שכר, מתחילים הטייסים להגיד שזה בסדר בשביל העובדים עם ה-5,000 שקלים אבל אנחנו רוצים יותר.

<פנחס גינזבורג: אני רוצה להתייחס לדברים של מר שטרן שאמר שזה בסך הכול 18 מיליון דולר.

<פנחס גינזבורג: זה 18 מיליון דולר אם החברה הייתה יכולה.

<פנחס גינזבורג: החברה עד לפני שנתיים הפסידה כל שנה, וחברי הכנסת יודעים שהיא הייתה על פי פחת לא פעם, ואי אפשר לדעת מה יהיה מחיר הדלק בעוד שנתיים.

<פנחס גינזבורג: אם החברה הייתה רוצה להוסיף לשכר 18 מיליון דולר, זה אומר שלליאור ולכל הדיילים צריך להגדיל את השכר פי שלוש מ-18 מיליון דולר.

<פנחס גינזבורג: שאל חבר הכנסת ביטן למה לא מוסיפים טייסים.

<פנחס גינזבורג: המנכ"ל, מהרגע שהוא התחיל, נקט ביוזמה של הוספת טייסים על מנת להוריד את העומס.

<פנחס גינזבורג: בחודש מאי השנה קראו נציגי הטייסים למדריכים ואמרו שהדרכות עד חמישים אחוזים.

<פנחס גינזבורג: אמר ניר צוק בבית הדין לפני חודש: אני לא אתן לתכנית ההצפה של מימון להתבצע, אני נגד תוספת טייסים.

איתן כבל: תודה.

איתן כבל: המשך המלחמה בכלים אחרים.

איתן כבל: אני רוצה לבקש מנציג ההסתדרות רועי בליטנטל, ממונה חטיבה ארצית בהסתדרות.

<רועי בליטנטל: תודה.

<רועי בליטנטל: אני מתייחס כאן לכמה דברים שנאמרו.

<רועי בליטנטל: אני אתייחס במקובץ לכמה דברים שנאמרו על ידי חברי הכנסת הנכבדים ועל ידי יושב ראש הוועדה.

<רועי בליטנטל: בנוגע לפרטי המשבר והסכסוך, הוא עמוס, הוא מורכב, יש בו המון אדנים משפטיים ורגליים הסכמיות.

<רועי בליטנטל: זה לא העת ואין לנו הזמן לזה, לקבץ את כל זה למשהו קצר ותמציתי.

<רועי בליטנטל: צריך לזכור שהליך סכסוך עבודה שהוכרז, שמתבצע באל על, הוא לא עוסק רק בטייסים אלא הוא עוסק בציבור רחב של עובדים, עובדים זמניים, עובדי קרקע, תחזוקה, דיילי אוויר, מוקדי שירות ומכירה וטלפונים, 5,500 עובדים שייצוג נרחב שלהם בראשות יושב ראש מועצת העובדים נמצא כאן.

<רועי בליטנטל: בהתייחס לדברים שנאמרו על ידי חברי הכנסת.

<רועי בליטנטל: חבר הכנסת ביטן אמר משהו בסגנון - - -

איתן כבל: אני אתייחס לזה.

איתן כבל: עזוב.

איתן כבל: אל תתייחס לזה אלא תרשה לי להתייחס לעניין של יושב ראש ההסתדרות.

<רועי בליטנטל: אני מקבל אבל לפרוטוקול אני אביע הסתייגות מהדברים האלה.

רועי פולקמן: גם אנחנו מביעים הסתייגות מהדברים האלה.

איתן כבל: גם אנחנו.

<רועי בליטנטל: תודה.

<רועי בליטנטל: יושב ראש ההסתדרות מר אבי ניסנקורן ויושב ראש איגוד עובדי התחבורה בהסתדרות מר אבי אדרי מצויים בעובי הקורה של הסכסוך ושל המשבר מזה תקופה, מלווים אותו באופן צמוד מזה תקופה.

<רועי בליטנטל: מנכ"ל החברה דיבר על הפגישה שהתקיימה ביום שני, פגישה של כ-11 שעות, אצל יושב ראש ההסתדרות בה הגענו להסכמות והבנות עקרוניות במגוון נושאים שתכף אני ארחיב עליהן במילה אחת.

<רועי בליטנטל: ביום ראשון בבוקר, על הבוקר, אמורה להתקיים פגישה נוספת בה אני מאוד מאוד מקווה שנוכל לסכם את יתר הנושאים שטרם סוכמו.

<רועי בליטנטל: אני אגיד רק שהסיכומים הם ברמות עקרוניות וכדי להגיע לפתרון מלא וסופי ומוחלט, עוד צריך לשבת ולפרוט את ההסכמות העקרוניות לכדי הסכמים מחייבים.

<רועי בליטנטל: לא כל הנושאים הוסכמו ולא כל הנושאים דוברו, אבל אני מקווה מאוד שאנחנו בדרך לשם.

<רועי בליטנטל: אני רוצה להבטיח לכם שההסתדרות בראשות יושב ראש ההסתדרות ויושב ראש איגוד עובדי התחבורה בהסתדרות תעשה הכול כדי לסיים את המשבר הנוכחי בהקדם.

<רועי בליטנטל: חברת אל על, ציבור הנוסעים של אל על ועובדיה היקרים של אל לעל שנמצאים כאן חשובים להסתדרות ואנחנו נעשה כל שבידינו כדי לא לתת לחברה לקרוס.

איתן כבל: תודה.

<אורית קידר פרשטמן: אני עובדת בחברה 19 שנים.

<אורית קידר פרשטמן: אני דור שני בחברה.

<אורית קידר פרשטמן: קשה לחשוד בי שאני רוצה לפגוע ביוקרתה של החברה.

<אורית קידר פרשטמן: אני חושבת שכתב יפה סבר פלוצקר בכתבה האחרונה – אני לא יודעת אם קראתם אותה – בידיעות אחרונות שההון הגדול שיש לחברה הזאת זה ההון האנושי בה.

<אורית קידר פרשטמן: נראה לי שזה קצת פחות מדי חודד כאן.

<אורית קידר פרשטמן: נכון, הזכרנו את ה-5,500 משפחות.

<אורית קידר פרשטמן: אני כרגע לא נכנסת לקרב הענקים שמתקיים כאן ורק יכולה להצר על מה שקורה לנוסעים.

<אורית קידר פרשטמן: חשוב לי שתצאו מהוועדה הזאת בהכרה שיש כאן אוכלוסייה של עובדים שמרגישה כבשר תותחים במה שקורה כאן.

<אורית קידר פרשטמן: זאת אוכלוסייה שעובדת מאוד קשה מכל הלב ומכל הנשמה.

<אורית קידר פרשטמן: התייעלות שקטה, זה אולי נשמע מונח גדול מדי, אבל אני שמחה להגיד שהחברה הגדילה את הפעילות שלה ומספר העובדים לא גדל אלא התייעל ולא ראה עקב כך גידול משמעותי בשכרו.

<אורית קידר פרשטמן: אולי אפשר להאשים בזה את הסכם העבודה שקיים לנו עם הסעיפים המגבילים שלו.

<אורית קידר פרשטמן: הזכירו כאן שרצו לתת לנו תוספות דיפרנציאליות של שישה אחוזים.

<אורית קידר פרשטמן: אני חושבת ש-שישה אחוזים במצב השכר שקיים לכלל העובדים היה בגדר סוג של לעג לרש ולא היה מביא אותנו למקום ראוי.

<אורית קידר פרשטמן: אני רוצה שתזכרו כשאתם יוצאים מכאן שאולי באמת הכי סקסי לדבר על טייסים ועל שכר.

<אורית קידר פרשטמן: זה מחזיר אותי קצת לתחושה או למחשבה על תקופות חשוכות של משטרים חשוכים אז פונים לפרולטריון המסכן והרעב וגורמים לו לשכוח את צרותיו הוא ומפנים את הזרקור למקום אחר.

<אורית קידר פרשטמן: כולי תקווה שאנחנו נצא מהמשבר הזה.

<אורית קידר פרשטמן: אני מאוד מקווה שנצא מהמשבר הזה מחוזקים.

<אורית קידר פרשטמן: כולנו תקווה שהחברה הזאת תגדל ותשגשג ושידעו גם בעליה וגם מנהליה לפרגן לעובדים בהתאם גם אם זה לא כתוב במפורש בהסכם העבודה.

איתן כבל: תודה.

איתן כבל: דיברת יפה.

איתן כבל: ברשותכם, צוק, תן שני משפטי סיכום שלך.

איתן כבל: אחר כך דוד ואחריו אני אסכם.

<ניר צוק: אני אנסה להיות קצת יותר חיובי אולי.

<ניר צוק: קודם כל, דיברו כאן על החברה ואני רוצה להגיד לכם שחברת אל על מבחינת עלות העסקת עובדים היא אחת החברות הכי יעילות בין חברות התעופה בעולם, אם לא היעילה ביניהן.

<ניר צוק: על אחת כמה וכמה טייסי אל על שהם הטייסים הכי יעילים שטסים אי פעם בעולם.

<ניר צוק: יש לנו על זה מחקרים ואין על זה בכלל עוררין.

<ניר צוק: אנחנו פשוט מרוויחים פחות יחסית לחברות מקבילות ועובדים הרבה יותר.

<ניר צוק: זה רק כדי להכניס את התמונה למצב הכלכלי של חברת אל על ויש הרבה אפשרות לשפר את מצבם של כל העובדים ועכשיו גם יש מהיכן.

<ניר צוק: מערכת יחסי העבודה שלנו לא טובה ואת זה אתם רואים ושומעים.

<ניר צוק: אני לא רוצה להיכנס לתהליך שעברנו אבל אני כן אומר שביום שלישי ישבנו.

<ניר צוק: אני חושב שהעובדים כולם התקדמו בכל הנושאים.

<ניר צוק: אני חושב שהיינו צריכים להיות כאן הרבה יותר אופטימיים.

<ניר צוק: גם אצלנו הדברים העיקריים סגורים.

<ניר צוק: שום דבר לא חתום.

<ניר צוק: היה אפשר לחתום, כמו שאמרתם, בבוקר ולא ברור למה לא חתמו אבל לא אנחנו אלה שהלכנו להתייעצות, אבל בלי שום קשר אני מאמין שביום ראשון אין כל סיבה שהדבר הזה לא יהיה סגור כי זה בעצם לא שונה מלבוא, לחתום ולסגור.

<ניר צוק: כל הטיסות שאנחנו חווים בהן בעיות בימים האחרונים, זה פשוט היה מיותר לגמרי ולא היה צריך לקרות.

<ניר צוק: אני מקווה שמיום ראשון הכול ייסגר.

איתן כבל: תודה.

רויטל סויד: אין לנו אלא להצטרף לתקווה הזאת.

<דוד מימון: אני מצטער שהגענו למצב הזה אבל חייבים לקחת את הדברים בהקשרים ובלוחות הזמנים ההיסטוריים של המשבר הזה.

<דוד מימון: המשבר הזה התחיל בנובמבר 2015.

<דוד מימון: 26 באוקטובר 2015 התחילה ההתנהגות המוזרה הזאת של לטוס לכיוון אחד.

<דוד מימון: אני התאפקתי שנה.

<דוד מימון: שנה אני מתאפק ולא מוביל את המהלך לעצירת הפיצולים, לעצירת טיסות לכיוון אחד.

<דוד מימון: המצאה, סטארט-אפ ישראלי.

<דוד מימון: שנה מנעתי את הסכסוך הזה.

<דוד מימון: שנה התאפקתי.

<דוד מימון: הובלנו משא ומתן של שמונה חודשים.

<דוד מימון: אחר כך נפגשתי עם ניר צוק שלוש פגישות במטרה לקרב את העניין אבל במקום להתקרב, הלכנו אחורה.

רועי פולקמן: דבר על העתיד.

<דוד מימון: אני כבר מגיע לזה.

רועי פולקמן: למה אתם לא מסכימים, כבר הבנו לפני שעתיים.

<דוד מימון: חבר הכנסת פולקמן, תן לי חצי דקה, תאמין לי, יהיה בסדר.

<דוד מימון: אני מצר על כך שהגענו לסכסוך הזה כי ידעתי שהוא יהיה קשה, ידעתי שהוא יהיה נורא ולכן עשיתי הכול כדי להימנע ממנו במשך שנה תמימה.

<דוד מימון: אחד הנכסים הגדולים של החברה הזאת אלה הם הטייסים ובוודאי כל העובדים, אבל הטייסים במשך שנים היוו את מקדם המכירות הגדול של חברת אל על.

<דוד מימון: אני אומר את זה מעל כל במה ואני אמרתי את זה כבר כמעט שלוש שנים שאני בתפקיד ואני לא חוזר בי.

<דוד מימון: לצערי שנה שלמה אני מתחנן לכם להפסיק מההתנהגות הלא מוסרית הזאת ולא הצלחתי.

<דוד מימון: בסופו של דבר אחריותי כמנכ"ל להבריא את החברה ולהציל את ההתנהלות כפי שהייתה, הביאה אותנו למצב הזה.

<דוד מימון: זה לא מאוחר.

<דוד מימון: ניזוקנו, חטפנו חבטות קשות.

<דוד מימון: אני מבקש מוועדת הכלכלה שתקרא לנציגות הטייסים ולהסתדרות להפסיק מיד את השיבושים והעיצומים שפוגעים בלקוחות החברה ולחזור מיד ולהירתם למשימות עבודה.

<דוד מימון: אני קורא לנציגי הטייסים לגלות אחריות ולבצע את כל המשימות.

<דוד מימון: אני רוצה להודות לעובדים המדהימים.

<דוד מימון: 5,500 עובדים שבגלל שיבושי הטייסים לצערי הרב הם נפלו וכרעו תחת הנטל כי כל טיסה חכורה וכל ביטול טיסה, יושבים מאות עובדים במשך 24 שעות כדי לטפל באוכלוסייה.

<דוד מימון: אני אומר לכם שזה דבר שרק באל על אפשר לראות מסירות כזאת ואחריות כזאת.

<דוד מימון: אנחנו ניהלנו משא ומתן ארוך מאוד עם כל המגזרים של העובדים והגענו להסכמות, בניגוד למה שאומר כאן נציג ההסתדרות רועי.

<דוד מימון: לי אמר יושב ראש ההסתדרות שהנושאים סוכמו והסתיימו.

<דוד מימון: מילה אחרונה לגבי הטייסים.

<דוד מימון: לא היה שום סיכום.

<דוד מימון: אנחנו חושבים שאפשר לסכם.

<דוד מימון: אותנו מטריד דבר אחד, חבר הכנסת כבל, היושב ראש.

<דוד מימון: דבר אחד.

<דוד מימון: אנחנו רוצים להבטיח שאחרי שנסכם ונחתום על ההסכם, אנחנו נקבל התנהגות שהיא לפי הספר.

<דוד מימון: אין שיבושים, אין תחבולות, אין יצירתיות כדי להעלות את השכר שוב.

<דוד מימון: זה הדבר שמטריד אותנו.

רועי פולקמן: דבר אחד מטריד אותי ואני מבקש מהמנכ"ל, זה עניין – סליחה שאני אומר את זה – הבטיחות.

רועי פולקמן: יצא לי לראות תחקיר של תאונה אווירית באחת מחברות התעופה האמריקאיות שנבעה בין השאר בגלל סכסוך בין ההנהלה לטייסים.

<דוד מימון: אני אשמח לשמוע כדי שגם אני אלמד על החברה הזאת.

רועי פולקמן: על פניו – ואין ספק שטייסי אל על הם המותג והם טייסי חיל האוויר ואנחנו סומכים עליהם – אירועים של כעסים ו מלחמות, בסוף חס וחלילה גם יכולים להגיע לענייני בטיחות וזה אסור שיקרה.

<שי בן שושן: עובד מחלקת ספקים.

<שי בן שושן: אני עובד 12 שנים כעובד זמני.

<שי בן שושן: הגענו לסיכומים ביום שני ואני רוצה להודות על מה שהגענו.

<שי בן שושן: אני רוצה לבקש משהו אחד שתהיו מודעים לו.

<שי בן שושן: יש בחברה עובדים זמניים, הסכם של עובדים זמניים ללא מגבלת זמן והם הגיעו לעשרים שנים.

<שי בן שושן: אני לא מבקש ממך אלא אני מבקש מדוד מימון שבהסכם הבא ב-2018, אני מבקש ממך בכל לשון של בקשה, להעלים את ההסכם הזה.

<שי בן שושן: זה הסכם רע שפוגע בעתיד שלנו ובילדים שלנו.

<שי בן שושן: תודה.

איתן כבל: תודה.

איתן כבל: אני מצטרף לבקשה שלך.

איתן כבל: לצערי זה לא קורה רק בחברה שלכם אלא זאת הפכה להיות רעה חולה שהשתלטה על שוק העבודה בישראל, אם זה בחברת חשמל, אם זה בכל הגופים שאנחנו כאן נאלצים לעסוק בנושא הזה.

איתן כבל: ברשותכם, אני רוצה לסכם את הדיון.

איתן כבל: קודם כל, תודה שבאתם.

איתן כבל: אנחנו זימנו את הדיון הזה מתוך ראייה שאי אפשר לתת לעסק הזה להמשיך.

איתן כבל: אני אומר לכם שזה לא יימשך.

איתן כבל: אפשר להגיד שאני כולה יושב ראש ועדת הכלכלה של הכנסת, אבל לכנסת ולי באופן אישי יש לנו יכולת שתהיה לנו אמירה ציבורית.

איתן כבל: אני רוצה לומר קודם כל לגבי אבי ניסנקורן.

איתן כבל: אבי עשה את חובתו ואני לא מבין למה ציפה דוד ביטן או רצה.

איתן כבל: זה תפקידו.

איתן כבל: יש אלפי עובדים.

איתן כבל: אלה אלפי עובדים.

איתן כבל: אלה לא רק אלפי עובדים אלא אלה אלפי משפחות.

איתן כבל: כמו שהחובה שלו להיכנס ולפעול, גם חובתה של ועדת הכלכלה להיכנס ולפעול.

איתן כבל: עכשיו נצלול פנימה.

איתן כבל: נאמרו כאן כל המלים הגדולות.

איתן כבל: גם אני טס באל על אבל כמו שתמיד אני אומר, חברים יקרים, זה לא מעניין אותי עכשיו.

איתן כבל: נמאסו עלי הדיבורים הגבוהים האלה.

איתן כבל: לנו כאן יש נושא על סדר היום והסיפור הוא – ואני אומר את זה בצורה הכי ברורה – אני אומר לך דוד, אני אומר לך צוק, אני פונה היום ליושב ראש ההסתדרות, כמו שעשיתי גם עם עובדי רשות השידור ואני אצטרף למשא ומתן.

איתן כבל: אני גורם אובייקטיבי.

איתן כבל: אני בא בשמם של חברי הכנסת ששמעתם אותם.

איתן כבל: אתם יכולים להגיד שיש מי שעשה עליהם עבודה מצוינת ואם אתם לא הצלחתם לעשות עליהם - וזה חצה מפלגות, לא ישבו כאן ממפלגה אלא ישבה כאן קואליציה ואופוזיציה – כנראה מישהו הקדיח את התבשיל.

איתן כבל: בסיום השיחה אני ארים טלפון לאבי ניסנקורן, שבמקרה הוא גם חבר, ואני הולך להודיע לו שאני מבקש להיות חלק מהמשא ומתן.

איתן כבל: יש כאן נקודות שהגיעה העת לברר מי דובר אמת.

איתן כבל: יש כאן יותר מדי עניינים שהם בגדר שחור-לבן.

איתן כבל: אלה לא סיפורים.

איתן כבל: הסיפור של המחלה, כן או לא.

איתן כבל: ה-250, כן או לא.

איתן כבל: האם טסים בכל העולם שעה יותר או שעה פחות.

איתן כבל: יש לנו כאן את ה-250, מחלה וכולי, עובדים שאינם טייסים.

איתן כבל: כל הדברים.

איתן כבל: אני אכנס לדברים האלה ואני אומר לכם שהפה שלי יותר גדול מההנהלה והטייסים גם יחד.

איתן כבל: אני אומר לכם שבצורה הכי ברורה אעשה זאת.

איתן כבל: אם אתם זורקים את החברה, אתם ואתם, גם ההנהלה וגם הטייסים, אתם צריכים לזכור שלא רק אתם כאן אלא יש את העובדים האלה שמסתכלים על השכר שלכם במשקפת עשרים על 120.

איתן כבל: אני מכיר אותם, חלק מהם, לא באופן אישי.

איתן כבל: אני יכול להגיד שעני בעניינים שם.

איתן כבל: זה לא יקרה.

איתן כבל: אני כל הזמן אמרתי שאני אכנס לעניין הזה או לא אכנס לעניין הזה אבל אני אומר את זה בשמי, בשם חברי הוועדה, ואני מרשה לעצמי להתנשא ולומר שזה בשמם של כל אזרחי מדינת ישראל.

איתן כבל: אני באמת מרשה לעצמי לומר את זה במקרה הזה.

איתן כבל: זה לא יקרה.

איתן כבל: אני מציע לכל אחד מכם ללכת לעשות חשבון נפש לפני שאני מצטרף למשא ומתן כי כשאני אצטרף למשא ומתן, אני אבקש לראות דברים, דבר דבור על אופניו.

איתן כבל: חברים, אני לא שמעתי שיח של צדיקים אלא שמעתי שיח של תגרנים.

איתן כבל: כל אחד רצה להראות מי צודק יותר.

רויטל סויד: וחירשים.

איתן כבל: זה לגמרי.

איתן כבל: לגמרי.

איתן כבל: כבר הייתי במשאים ומתנים, בדרך כלל מתווכחים וגם כל אחד אומר את דעתו, כאילו מדובר על איזה עניין שלא קשור כאן.

איתן כבל: עדים מומחים.

איתן כבל: דוד לא עד מומחה וגם אתה, צוק, לא עד מומחה.

איתן כבל: נכון שזאת חובתך לייצג את האינטרסים של העובדים אותם אתה מייצג וזאת חובתו לשמור על החברה.

איתן כבל: אני אומר לכם שאני כבר לא בטוח שאני אטוס אל על.

איתן כבל: אני כבר לא בטוח.

איתן כבל: אם הם לא יודעים לכבד אותנו, למה שאני אכבד אתכם?

איתן כבל: אני מבקש, ואל תתחילו להגיד לי, זאת נקודת המבחן הראשונה שלי, שעד שאנחנו מתיישבים ומסיימים את התהליך הזה, אחר כך תשבתו, תעשו מה שאתם רוצים כי הרי מי אני?

איתן כבל: אתם יכולים לצאת מכאן, לשחרר מדפים, לטוס ולומר מי זה הכבל הזה.

איתן כבל: באווירה שנוצרת יש גם מי שיאמר את זה.

איתן כבל: לכן אני אומר לכם, אני פונה אליכם.

איתן כבל: אני לא אקרא לזה עיצומים.

איתן כבל: אתם יודעים בדיוק מה אני מתכוון.

איתן כבל: כמו שאני פונה אליכם, מהרגע הזה שכל אחד מודיע לי שלגבי הטיסות החכורות, לגבי כל אותן פעולות כאלה ואחרות, אני לא רוצה לקרוא לזה שיבושים.

איתן כבל: למה לי לקרוא לזה שיבושים?

איתן כבל: למה אני רוצה לעלוב בו?

איתן כבל: אני בא ואומר שכל אחד מהנקודה הזאת, כדי שבשבוע הבא ניפגש, ניפגש בנקודת מוצא אחת.

איתן כבל: אני פונה אליך דוד, אני פונה אליך צוק, אני בעד אזרחי ישראל.

איתן כבל: אני לא בעדך ולא בעדך.

איתן כבל: כאן אני מנהל עניינים לא פחות כבדים בימים אלה במיליארדי שקלים, כאן, סביב השולחן הזה, עשרות מיליארדים, אם לא מעבר לכך, ואין בי טיפת פנייה לא לאחד ולא לשני.

איתן כבל: כל מה שאותי מעניין זה מה יצא מזה לאזרחי ישראל.

איתן כבל: לעתים אני גם משלם מחירים כבדים אבל זה לא מה שמעניין אותי.

איתן כבל: אם לכם באמת אכפת לסיים את הסכסוך הזה, ובאמת אתם רוצים, זאת הדרישה שלי.

איתן כבל: אני אהיה חלק מהמשא ומתן הזה ואני אראה את הדברים, ואם לא יאפשרו לי – אני גם אומר את הדברים שלי.

איתן כבל: אני היום שתקתי.

איתן כבל: היום לא אמרתי מילה כדי שתהיה לי היכולת לבוא ולעמוד באופן נקי מול הצדדים אבל את הדברים שלי, אם יהיה צד שלא יבוא וייתן מעצמו - - -

רויטל סויד: בידיים נקיות.

רויטל סויד: לבוא בידיים נקיות.

איתן כבל: אני אומר.

איתן כבל: לפחות אצלי.

איתן כבל: כשבאים אלי, אני לא רוצה מורשת קרב של שתו לי, אכלו לי, ההוא פעם היה.

איתן כבל: חברים, בסוף כולנו יודעים .

איתן כבל: אני לא מזלזל ברצון שלכם להרוויח, אני לא מזלזל ברצון של החברה להציג את הדברים.

איתן כבל: האמת נמצאת אי שם באמצע ואם הצדדים רוצים באמת ובתמים שאתה לא תנהל את החברה, זה לא תפקידך לנהל את החברה, והתפקיד שלך דוד הוא לא להתעלל בהם.

איתן כבל: אתה לא תתעלל בהם אבל גם הם לא ינהלו אותך אלא כל אחד יעסוק בתפקיד לשמו הוא קיים.

איתן כבל: אתם תטיסו מטוסים.

איתן כבל: אנחנו אוהבים את החברה, גאים בטייסינו, זו גאוותנו.

איתן כבל: אלה לא מלים מן הפה ולחוץ.

איתן כבל: אז אנא, כבדו אותנו.

איתן כבל: אנחנו ניפגש בשבוע הבא.

איתן כבל: תודה רבה.

איתן כבל: הישיבה נעולה.